‘Kenapa tak sebut AirAsia?’, Loke dipersoal selepas tegur Batik Air

Menteri Pengangkutan Anthony Loke tidak seharusnya "pilih bulu" dalam menegur kesalahan yang dilakukan syarikat penerbangan, sebaliknya perlu mengambil tindakan sama rata, kata pakar penerbangan Germal Singh Khera.
Beliau yang juga bekas pengarah Pembangunan Penerbangan Mavcom, berkata tidak adil untuk Loke hanya menegur Batik Air berhubung isu penangguhan penerbangan yang tular baru-baru ini memandangkan AirAsia juga mempunyai masalah sama, malah kekerapannya jauh lebih besar.
Sebelum ini, tular beberapa klip video memaparkan penumpang Batik Air memarahi kakitangan syarikat penerbangan itu apabila penerbangan mereka dilaporkan tertangguh sehingga lapan jam.
Pengalaman sekumpulan penumpang yang terkandas itu turut diceritakan di Twitter yang mana Loke kemudian dilihat membalas ciapan tersebut dan menyatakan akan meneliti perkara itu dan meminta supaya pihak pengurusan Batik Air meminta maaf kepada penumpang.
Menurut Germal, kebiasaannya menteri pengangkutan tidak akan terlibat secara langsung berhubung hal ehwal operasi penerbangan kerana ia sepatutnya dikendalikan oleh pihak berkuasa seperti Suruhanjaya Penerbangan dan Pihak Berkuasa Penerbangan Awam (CAAM).
"Sebagai menteri, beliau perlu adil kepada semua pihak. Kenapa hanya sebut Batik Air?
"Kenapa tidak sebut langsung mengenai isu penangguhan dan pembatalan oleh AirAsia? Ini berat sebelah!" katanya kepada MalaysiaNow.
Data Mavcom yang diterbitkan pada September lalu menunjukkan aduan tertinggi yang dikumpul daripada penumpang adalah terhadap AirAsia dalam tempoh Januari hingga Jun tahun ini.
Aduan yang diterima terhadap syarikat penerbangan tambang murah itu meliputi 42.1% atau 527 aduan diikuti Malaysia Airlines iaitu 40.7% manakala Batik Air menerima 7.9% bersamaan 99 aduan.
Sementara itu, kehadiran Loke di ibu pejabat AirAsia, RedQ di Sepang turut menarik perhatian ramai apabila beliau ke sana untuk melancarkan "tambang tetap penerbangan malam" sebelum meninjau keadaan di Lapangan Terbang Antarabangsa 2 (klia2).
Beberapa penumpang AirAsia termasuk dari luar negara turut meluahkan kekecewaan apabila Loke tidak memanfaatkan peluang itu untuk menyelesaikan isu penangguhan dan pembatalan penerbangan serta bayaran balik yang berlaku sejak 2020.
Penumpang warga tempatan, EeMay meluahkan rasa terkejut apabila Loke dilihat begitu tegas dengan perbuatan Batik Air (dulu dikenali sebagai Malindo Air) namun tidak menegur kesalahan sama yang dilakukan AirAsia.
"Apa? AirAsia jauh lebih teruk berbanding Malindo," katanya ketika ditanya mengenai reaksi Loke terhadap Batik Air.
Bagaimanapun, Low menganggap mungkin Loke tidak begitu tahu mengenai isu berkaitan AirAsia memandangkan beliau baru saja dilantik sebagai menteri pengangkutan.
"Ya, dia patut berkata sesuatu mengenai AirAsia kerana tindakan mereka adalah jauh lebih teruk berbanding sekadar penangguhan penerbangan," tambahnya.
Sementara itu, Harmeet Singh dari Sydney menganggap dirinya sebagai seorang pengguna seperti dikhianati oleh pihak berkuasa Malaysia dan AirAsia.
"Kerajaan Malaysia gagal bertindak dan secara jelas bekerjasama dengan AirAsia.
"Ini semua berlaku menggunakan 'alasan' proses penstrukturan hutang yang dilaksanakan syarikat penerbangan itu," kata Harmeet yang hanya menerima bayaran balik dalam bentuk baucer perjalanan.
Bagi Tommy Nagao dari Jepun, beliau sudah "putus asa" untuk mendapatkan semula duitnya dan merasakan tiada siapa mampu mempertahankan haknya termasuk Loke.
"Tiada apa lagi yang saya boleh katakan. Tony Fernandes akan terus terlepas daripada isu ini dan nampaknya tiada siapa yang mampu menghalang beliau.
"Termasuk menteri pengangkutan," katanya.
Seorang lagi penumpang dari Malaysia, Low Pui San turut menyeru supaya Loke mengambil perhatian berhubung isu ini memandangkan ia melibatkan duit penumpang yang diusahakan hasil daripada titik peluh masing-masing.
"Hanya Tuhan yang tahu berapa jumlah kumulatif melibatkan bayaran oleh penumpang.
"Saya berharap beliau akan teliti perkara ini. Mungkin apabila menerima aduan secukupnya, mungkin beliau akan teliti," kata Pui San yang tidak berpuas hati apabila menerima bayaran balik tiket penerbangan yang dibeli pada 2019 dalam bentuk kredit.


Ahli Parlimen BN tolak cadangan Najib untuk kerjasama dengan Anwar, DAP

Mesyuarat ahli-ahli Parlimen Barisan Nasional (BN) hari ini menyaksikan perdebatan hangat berhubung cadangan penasihat mereka, Najib Razak untuk bekerjasama dengan Presiden PKR Anwar Ibrahim dan DAP.Sumber memberitahu MalaysiaNow, berdasarkan maklumat daripada sumber peringkat tertinggi Umno, cadangan bekas perdana menteri itu menyebabkan beliau mendapat kritikan hangat daripada ahli-ahli Parlimen BN.“Sekurang-kurangnya seorang ahli Parlimen Umno menyokong Najib walaupun terdapat tentangan hebat daripada yang lain,” kata sumber itu.Mesyuarat yang diadakan di Ibu Pejabat Umno di Kuala Lumpur menjelang mesyuarat Majlis Tertinggi parti Melayu itu malam ini, yang dijangkakan akan membuat keputusan sama ada akan kekal atau tidak menyokong kerajaan Perikatan Nasional (PN).Perbincangan ahli-ahli Parlimen BN itu berkisar tentang sokongan mereka terhadap kerajaan PN yang dipimpin Muhyiddin Yassin, sehari selepas Agong menitahkan tiada keperluan mengisytiharkan darurat seperti dicadangkan perdana menteri.Muhyiddin membuat cadangan itu untuk mengelakkan pilihan raya mengejut semasa musim pandemik Covid-19 selepas rayuan pegawai kanan kesihatan bagi mencegah kluster pilihan raya umum.Terdapat kebimbangan sejumlah ahli Parlimen Umno tidak menyokong belanjawan dibentangkan bulan depan yang bakal menyaksikan kerajaan Muhyiddin tumbang dan pilihan raya terpaksa diadakan.Titah Agong semalam memberikan peluang kepada musuh Muhyiddin untuk mengambil kesempatan, dengan pembangkang Pakatan Harapan (PH) dan sekumpulan kecil dalam Umno menggesanya meletakkan jawatan.Antara ahli Parlimen anti kepada Muhyiddin dalam Umno ialah Najib bersama-sama presiden parti itu Ahmad Zahid Hamidi yang sebelum ini menyatakan sokongan kepada Anwar untuk menjadi perdana menteri.Pada 16 Oktober, MalaysiaNow mendedahkan kedua-dua pemimpin terpalit dakwaan rasuah itu menulis surat kepada Agong, sebelum presiden PKR itu ke Istana Negara pada 13 Oktober.Hujah ‘moral’ NajibDalam mesyuarat BN hari ini, cadangan Najib agar gabungan itu berkerjasama dengan Anwar untuk menggulingkan Muhyiddin mendapar tentangan hebat.“Antara yang lantang membantah Najib ialah Noh Omar,” kata sumber sama kepada MalaysiaNow, merujuk kepada ahli Parlimen Tanjung Karang.‘Mereka turut mempersoalkan Najib yang bercanggah dengan prinsip Umno untuk tidak bekerjasama dengan DAP,” tambahnya.Bantahan lebih hebat berlaku apabila Najib mengatakan Muhyiddin perlu meletakkan jawatan disebabkan hujah “moral” dan “perlembagaan.”Najib antara lain berhujah tentang kegagalan Muhyiddin untuk mendapat perkenan Agong untuk mengisytiharkan darurat.“Seorang menteri kanan kemudiannya berhujah mengatakan Anwar juga mempunyai isu moral selepas gagal memperincikan bukti mengukuhkan dakwaannya mempunyai sokongan majoriti.”Selepas mesyuarat BN hari ini, Najib memberitahu pemberita sebarang keputusan Umno malam ini akan dilakukan secara “en bloc”.Nota pengarang: Dalam versi awal laporan kami, sumber kami tersilap menyatakan Ahli Parlimen Padang Rengas Mohamed Nazri Aziz turut berada dalam mesyuarat BN. Semakan mendapati beliau tidak menghadiri mesyuarat itu. Kesilapan itu amat dikesali dan kami memohon maaf. Bagaimanapun kami pertahankan selebihnya.


Zahid dinafikan perbicaraan adil jika mahkamah tolak pernyataan Fadzlette, kata pembelaan

Pihak pembelaan dalam perbicaraan kes rasuah Ahmad Zahid Hamidi berkaitan Yayasan Akalbudi (YAB) hari ini berhujah bahawa bekas timbalan perdana menteri itu akan dinafikan perbicaraan yang adil jika Mahkamah Tinggi menerima hujah pendakwaan dan menghentikan saksi daripada memberi keterangan.
Peguam Hisyam Teh Poh Teik berkata ini akan membawa kepada pelanggaran hak anak guamnya untuk mendapatkan perbicaraan yang adil seperti dijamin di bawah Perkara 5 Perlembagaan Persekutuan.
Beliau berhujah pernyataan saksi pendakwaan ke-90 yang juga bekas setiausaha eksekutif Zahid iaitu Mejar Mazlina Mazlan @ Ramly telah dicabar oleh pembelaan.
“Pernyataan saksi Mejar Jeneral Fadzlette Othman Merican Idris Merican, saksi pembelaan kedua, hendaklah diterima selagi ia mempunyai kaitan dengan fakta dan isu yang relevan kepada pertuduhan,” katanya ketika berhujah di hadapan hakim Collin Lawrence Sequerah.
Beliau berkata Fadzlette ingin memberikan keterangan bagaimana beliau mengenali Mazlina dan perlakuannya ketika bekerja.
“Beliau ingin memberi contoh bagaimana Mazlina lebih cenderung bekerja secara silo, yang relevan dengan kes. Saksi juga ingin menunjukkan bahawa Mazlina bersikap berat sebelah terhadap tertuduh,” katanya sambil menambah bahawa Mazlina gagal mengikut arahan dan bukan seorang yang amanah.
Timbalan pendakwa raya Raja Rozela Raja Toran pula berhujah pembelaan tidak boleh menggunakan peruntukan di bawah Seksyen 153 (2) Akta Keterangan 1950 kerana mereka perlu membuktikan bahawa Mazlina bersikap berat sebelah terhadap Zahid.
Beliau berkata keterangan bahawa Mazlina tidak mematuhi arahan dan membuat keputusannya sendiri tidak termasuk dalam peruntukan itu kerana ia tidak membuktikan bahawa saksi pendakwaan itu mempunyai motif yang tidak baik terhadap Zahid.
“Bagaimana keterangan ini, jika diterima oleh mahkamah, membuktikan bahawa Mazlina tidak mengikut arahan apabila beliau hanya berurusan dengan Zahid dan bukannya Fadzlette? Sedangkan dalam kes ini, saksi kedua (Fadzlette) hanya kisahkan isu Mazlina tidak menghormati beliau," katanya.
Mahkamah kemudian menetapkan hari ini untuk memutuskan perkara itu.
Semalam, pendakwaan membantah sebahagian daripada pernyataan saksi Fadzlette atas alasan ia tidak relevan dan tidak boleh diterima masuk oleh mahkamah sebagai bukti.
Fadzlette dijadual memberi keterangan pada perbicaraan itu semalam.
Beliau adalah setiausaha akhbar Zahid ketika ahli politik itu menyandang jawatan timbalan perdana menteri dan kini merupakan pengarah media presiden Umno tersebut.
Zahid, 69, berdepan 47 pertuduhan iaitu 12 pertuduhan pecah amanah jenayah, lapan pertuduhan rasuah dan 27 pertuduhan pengubahan wang haram membabitkan berpuluh-puluh juta ringgit milik YAB.


Tunjukkan kebaikan tahun zodiak arnab dengan tidak memeliharanya

Setiap tahun baru qamari (lunar year) akan dikaitkan dengan salah satu daripada 12 haiwan zodiak, setiap satu daripadanya masing-masing membawa nasib baik dan kekuatannya yang tersendiri.
Dengan hanya tinggal beberapa minggu lagi sebelum tahun arnab disambut, Persatuan Pengguna Pulau Pinang (CAP) menggesa orang ramai untuk tidak tergoda dan terdorong membeli arnab peliharaan.
Dalam masyarakat yang berorientasikan pengguna, orang ramai mudah tergoda untuk mendapatkan haiwan yang dikaitkan dengan haiwan zodiak untuk tahun itu, namun akibat yang tidak dapat dielakkan daripada tindakan itu ialah  penganiayaan dan pengabaian.
Seperti "trend haiwan" zodiak yang lain, pasti terdapat eksploitasi yang meluas oleh peruncit haiwan kesayangan, zoo haiwan peliharaan dan ladang haiwan, disebabkan oleh permintaan yang begitu pantas untuk makhluk berbulu itu.
Penjualan yang tinggi amat membimbangkan CAP kerana salah tanggapan bahawa arnab adalah haiwan peliharaan yang rendah penyelenggaraannya. Ia sering dibawa untuk kanak-kanak yang menuntut seolah-olah makhluk malang itu adalah mainan yang mengasyikkan.
Kedai haiwan peliharaan juga tidak mendapat maklumat dengan baik, sering memberikan maklumat yang salah atau palsu kepada pemilik kali pertama.
Peruncit-peruncit di dalam laman sesawang juga turut mengambil kesempatan untuk menghantar arnab kepada pelanggan dalam talian dengan banyaknya yang mati semasa ketibaan, mati lemas kerana sesak nafas dalam kurungan kadbod.
Tidak diketahui berapa banyak arnab yang dibeli sempena menyambut tahun baru, hanya untuk berakhir di halaman belakang dan taman rumah, disumbat ke dalam sangkar yang kecil seumur hidup sementara diberi makanan yang tidak sesuai.
Kumpulan kebajikan haiwan juga menyuarakan kebimbangan mereka bahawa lantai dawai pada sangkar logam itu juga sangat keras untuk kaki arnab yang sangat halus itu boleh menyebabkan kudis akibat tekanan yang biasanya dipanggil "sore hocks".
Majoriti pemilik arnab tidak mengetahui diet yang betul bagi haiwan kesayangan mereka, malah memberi makan pelet sepanjang tahun sedangkan menurut doktor haiwan, arnab perlu diberi makan rumput kering, rumput, sayur-sayuran segar dan kekurangannya boleh menyebabkan masalah gigi.
Arnab hidup dalam kumpulan dan arnab yang bosan boleh menjadi agresif dan tertekan sehingga mengakibatkan kecederaan pada dirinya.
Di kebanyakan rumah, haiwan yang lembut ini sering berada dalam keadaan hidup yang kotor, dalam sangkar yang kecil dan sempit untuk hidup. Pemerhatian oleh CAP mendedahkan bahawa arnab ini sering dibeli dari kedai haiwan peliharaan yang kemudiannya dikurung di dalam sangkar.
Pemilik arnab tidak tahu bahawa haiwan peliharaan mereka memerlukan ruang untuk bergerak kerana ia adalah makhluk sosial yang memerlukan rangsangan sosial. Sering kelihatan arnab di dalam kandang yang kecil tanpa makanan yang sempurna, atau kadang-kadang tidak mempunyai makanan, dan air yang kotor. Sebenarnya, banyak arnab peliharaan tidak dijaga dengan baik dan keperluannya sering disalahertikan oleh keluarga yang menjaganya.
Orang ramai tidak menyedari bahawa arnab adalah haiwan yang suka berkumpul di alam liar secara berkumpulan dengan keperluan untuk berlari dan menggali. Menahannya daripada bergerak adalah tidak berperikemanusiaan dan ini akan menyebabkan ia mengalami kesihatan yang tidak baik. Di sebalik popularitinya, arnab adalah antara haiwan yang paling diabaikan yang telah dijinakkan manusia, tidak sensitif terhadap penderitaan yang sering ditanggung oleh pembiakan sedemikian.
Kini sudah tiba masanya untuk orang ramai mengubah pemikiran mereka mengenai pemeliharaan haiwan peliharaan dan menangani kejahilan yang begitu berleluasa. Memiliki haiwan kesayangan memerlukan pemikiran dan pemahaman yang jelas mengenai keperluan asas haiwan itu.
Permintaan yang tinggi untuk arnab mungkin tidak dapat dielakkan menjelang tahun arnab dengan kepercayaan bahawa ia akan membawa tuah. Walau bagaimanapun, seperti yang digembar-gemburkan oleh zodiak masa lalu yang lain, banyak arnab akan diserahkan kepada nasibnya sendiri sebaik sahaja kebaharuan itu mati.
Oleh sebab itu, CAP meminta agar pengguna tidak mengikuti gembar-gembur bagi memiliki arnab sebagai haiwan peliharaan. Sekiranya terdapat keperluan untuk arnab bagi melambangkan nasib baik, keanggunan dan kecantikan, orang ramai boleh memiliki mainan arnab atau patungnya.
Mohideen Abdul Kader adalah presiden Persatuan Pengguna Pulau Pinang.


Perancis isytihar 6 diplomat Rusia persona non grata

Kementerian Eropah dan hal ehwal luar Perancis pada Isnin mengisytiharkan “enam ejen Rusia yang beroperasi di bawah perlindungan diplomatik” sebagai persona non grata.Selepas siasatan dibuat oleh Direktorat Keselamatan Dalam Negeri (DGSI) pada Ahad, enam ejen Rusia “didapati menjalankan aktiviti bertentangan dengan kepentingan negara Perancis dan diisytiharkan sebagai persona non grata,” menurut kenyataan kementerian itu, lapor Xinhua.Sementara itu media melaporkan kementerian luar Rusia dalam satu kenyataan memaklumkan Moscow akan bertindak balas terhadap perkara berkenaan.


Apakah perbicaraan rasuah Guan Eng bakal melemahkan DAP?

Kemungkinan “bintang DAP” Lim Guan Eng yang berdepan pertuduhan jenayah kewangan didapati bersalah berupaya merosakkan reputasi parti yang dilihat paling stabil selepas kejatuhan kerajaan Pakatan Harapan (PH) di mana mereka merupakan sebahagian daripada gabungan itu.DAP sering dilihat sebagai pilihan utama sebahagian besar masyarakat Cina bandar. Krisis dan konflik dalam setiap gabungan yang pernah disertainya dalam tempoh dua dekad ini menyaksikan parti itu kembali ke landasan sokongan tradisionalnya.Tetapi, keadaan itu boleh berubah dengan penahanan Lim yang merupakan bekas menteri kewangan selama 22 pada bulan Ogos lalu. Malah, butiran yang tersebar dan disiarkan di media sosial mengenai kes-kes tersebut dikatakan boleh menjadi kes rasuah terbesar pada tahun 2020.Penganalisis berpangkalan Singapura Oh Ei Sun memberitahu MalaysiaNow tindakan undang-undang terhadap Lim menguatkan lagi naratif yang sering digambarkan kepada orang Melayu bahawa DAP adalah parti korup.“Ini (pendakwaan terhadap Lim) memberikan kesan positif kepada politik orang Melayu. Ia mengukuhkan dakwaan Umno yang selama ini mengatakan DAP korup,” kata bekas setiausaha politik kepada bekas perdana menteri, Najib Razak kepada MalaysiaNow.Oh berkata, parti itu perlu memperkukuh sokongan bukan Melayu untuk memastikan mereka terus bertahan dalam setiap pilihan raya.Lim berdepan tuduhan meminta rasuah dan salah guna kuasa ketika berkhidmat sebagai ketua menteri Pulau Pinang bagi projek kontroversi terowong bawah laut di negeri itu.Beliau didakwa mengikut Seksyen 16 (a) (A) Akta SPRM melibatkan meminta dan menerima rasuah atau ganjaran sementara Seksyen 23 melibatkan salahguna kuasa untuk kepentingan diri.Kes-kes beliau dibuang ketika menjadi menteri kanan dalam kerajaan PH, kemudian dibuka semula selepas Perikatan Nasional (PN) mengambil alih kerajaan.Terowong sejauh 7.2km itu akan menjadi laluan bawah laut pertama di Malaysia yang akan menghubungkan Butterworth di seberang pulau ke George Town di pulau itu. Pembinaan itu dilakukan secara bersama antara kerajaan negeri dan Consortium Zenith Construction Sdn Bhd.Pada Februari 2013, kerajaan Pulau Pinang dipimpin DAP mengeluarkan surat niat kepada sebuah syarikat konsortium Zenith BUCG Sdn Bhd untuk melaksanakan projek infrastruktur secara besar-besaran.Pembangunan yang komprehensif tersebut merupakan sebahagian daripada strategi kerajaan negeri umengurangkan kesesakan lalu lintas dan untuk memperbaiki sosio-ekonomi. Antara pembida lain termasuk IJM Corp Bhd, WCT Holdings Bhd dan Gamuda Bhd.Sebagai pampasan kerana membina terowong dan jalan pintas, Zenith BUCG akan mendapat konsesi tol selama 30 tahun, serta menerima tanah seluas 110 ekar yang ditambak, dengan saluran berasal dari pembangunan Eastern & Oriental Bhd (E&O) Sri Tanjung Pinang 2 ( STP2).Sebanyak 50 ekar tanah terletak di sepanjang jalan pantai menuju Gurney Drive sementara 60 ekar selebihnya akan terletak di pulau buatan manusia.Pengkritik menudah Lim berkeras meneruskan projek walaupun terdapat bantahan aktivis alam sekitar.Pada 2014, Zarul Ahmad Mohd Zulkifli, pengerusi Consortium Zenith, mengatakan kajian kebolehlaksanaan terowong bawah laut akan memakan masa sekitar setahun untuk diselesaikan kerana ia adalah “isu sensitif terhadap alam sekitar yang mana kita perlu mendapatkan kelulusan Penilaian Kesan Alam Sekitar yang Terperinci (DEIA)” .Kos kajian kebolehlaksanaan harus dibayar melalui perjanjian pertukaran tanah, dilaporkan RM305 juta.Walaupun kerajaan negeri berulang kali mengatakan negeri satu sen pun tidak dibayar, pada Januari 2018, Exco Kerja Raya, Utiliti dan Pengangkutan Lim Hock Seng mengakui sebanyak RM208 juta dibayar untuk kajian kebolehlaksanaan dan rekabentuk jalan.Pembayaran tersebut dilakukan melalui pemindahan dua bidang tanah pegangan bebas utama di Seri Tanjung Pinang kepada Consortium Zenith.Kos untuk menghasilkan laporan untuk jalan berpasangan sederhana 10km dibayar dengan kos pembinaan RM377 juta walaupun kos sebenar dikatakan adalah RM208 juta.Sementara kos untuk membina terowong bernilai RM3.6 bilion walaupun kos sebenar adalah RM97 juta.Pada Januari 2018, Lim selaku ketua menteri Pulau Pinang mengatakan kajian kebolehlaksanaan terowong itu sudah selesai 92%. Namun sehingga Ogos, kajian tersebut masih belum dapat dilihat.Pengkritik membangkitkan di sebalik itu, blok kondominium dengan nilai pembangunan kasar RM800 juta dan Wellness City of Dreams di Bandar Tanjong Pinang, dengan nilai pembangunan kasar RM15 bilion, sudah kelihatan di tanah yang diberikan sebagai pampasan kepada kajian terowong.Pengkritik juga mengatakan projek itu tidak diberikan melalui Permohonan Cadangan (RFP) akan tetapi kerajaan Pulau Pinang bertegas projek tersebut melalui proses tender terbuka.Dalam tender terbuka, syarikat akan membida untuk projek dengen spesifikasi ditetapkan pemberi projek.Dalam RFP, pemberi projek tidak memberikan apa-apa rancangan atau spesifikasi projek kepada pihak yang membuat tawaran. Pemberi projek hanya mempunyai idea kasar, membiarkan pembida mengemukakan cadangan yang berbeza.Disebabkan itu, pengkritik mengatakan oleh kerana Pelan Induk Pengangkutan Pulau Pinang dilakukan melalui RFP, orang ramai tidak mempunyai cara untuk membandingkan cadangan.Satu set dokumen siasatan terhadap Lim yang mengandungi pertuduhan rasuah secara terperinci terbocor dan SPRM kemudiannya mengesahkan dokumen itu sebagai asli.Pemimpin DAP negeri masih belum memberikan komen terhadap dokumen bocor tersebut.Persoalannya mengapa Consortium Zenith membayar RM19 juta secara tunai kepada orang tengah pada 2017 sebagai percubaan menghentikan siasatan SPRM.Walaupun mengaku terlibat memberikan rasuah, Consortium Zenith masih belum didenda kerana gagal mengikut tempoh dipersetujui untuk menyiapkan projek.Nur Hasliza Mohd Salleh turut menyumbang dalam laporan ini.


HTAR nafi jabatan kecemasan dikosongkan kerana lawatan PM

Hospital Tengku Ampuan Rahimah (HTAR) menafikan dakwaan kononnya Jabatan Kecemasan dan Trauma (ETD) hospital itu dikosongkan kerana menerima lawatan perdana menteri semalam.Menurut pengarahnya, Zulkarnain Mohd Rawi dakwaan tersebut adalah “adalah tidak benar kerana jabatan berkenaan sudah sememangnya penuh dengan pesakit.“Manakala pesakit yang belum menerima rawatan di Jabatan Kecemasan dan Trauma setakat 13 Julai, adalah seramai 177 orang,” katanya dalam sebuah kenyataan hari ini.Beliau berkata demikian bagi mengulas mesej dan gambar yang tular mendakwa ETD HTAR menjadi kosong semasa Muhyiddin melawat hospital itu semalam.Beliau menambah keputusan untuk menempatkan pesakit-pesakit Covid-19 ke Wad Covid-19 berisiko rendah adalah terletak kepada pihak pengurusan wad dan bukan daripada ETD.Tambah Zulkarnain lagi, pemindahan tersebut merupakan pelan kontigensi yang diambil bagi pengurusan bencana peringkat hospital.Dalam pada itu, Zulkarnain turut mengesahkan beberapa blok asrama doktor pelatih di sana sudah ditukar fungsi sebagai wad Covid-19.Beliau berkata notis telah dikeluarkan kepada semua penghuni blok A dan B asrama doktor pelatih HTAR.“Notis telah dikeluarkan kepada semua penghuni di Blok A dan Blok B Asrama Doktor Pelatih supaya keluar dalam tempoh empat hari sejak 9 Julai 2021 (Jumaat) untuk berpindah ke Asrama Pelajar Perubatan UM.”“Selepas semua pemindahan Doktor Pelatih ke Asrama Pelajar Perubatan UM selesai dilakukan pada 12 Julai 2021, fungsi Blok A dan B Asrama Doktor Pelatih telah ditukarkan kepada Wad Covid-19 Berisiko Rendah.” katanya.


Kementerian komunikasi perhalusi isu keselamatan siber, lindungi data peribadi

Kementerian Komunikasi dan Digital (KKD) sedang berusaha untuk memperhalusi isu keselamatan siber bagi melindungi data peribadi pengguna dalam negara ini daripada terdedah kepada ancaman dalam talian seperti penipuan atau kecurian maklumat.
Menteri Komunikasi dan Digital Fahmi Fadzil menegaskan isu keselamatan siber dan data peribadi perlu diutamakan selain pihaknya sedang meneliti dan merangka jalan penyelesaian segera terhadap isu berkenaan.
“Kita mesti ada satu pemahaman bahawa data adalah satu khazanah negara, kita ada data kita boleh buat pelbagai aktiviti, kita boleh sampaikan sumbangan, bantu anak miskin pastikan yang hendak masuk hospital dapat keutamaan, semua berkisarkan data, selamat data selamatlah masa depan kita,” katanya dalam temu bual Bicara Naratif terbitan Berita RTM di Angkasapuri, di sini malam ini
Beliau turut menyeru agar setiap pemegang data yang besar untuk berhubung dengan pihak CyberSecurity Malaysia (CSM) berkenaan dengan audit keselamatan siber bagi memastikan keselamatan data pengguna dalam negara terjamin.
Fahmi berkata perkara itu penting memandangkan sejak tahun 2017 hingga kini negara telah kehilangan lebih 100 juta set data peribadi yang telah dicuri oleh pelbagai pihak yang tidak bertanggungjawab.
Sementara itu, beliau yang juga ahli Parlimen Lembah Pantai turut menasihatkan agar mangsa penipuan (scam) untuk melaporkan kejadian yang menimpa mereka dan tidak malu untuk berhubung dengan pihak berkuasa.
"Jangan risau, jangan takut, jangan malu, dial 997, ini adalah Pusat Respons Scam Kebangsaan  (NSRC) di bawah jagaan Bank Negara Malaysia buatlah panggilan itu boleh dihubungi antara pukul 8 pagi sehingga 8 malam,” katanya.
Ditanya mengenai penubuhan Majlis Media Malaysia, Fahmi berkata beliau telah meminta pihak kementerian untuk membentangkan perkara itu dan beliau akan mendengar sesi pembentangan tersebut dalam tempoh satu atau dua minggu.
“Saya lihat tugas dan fungsi wartawan ini sebagai salah satu tiang seri dalam konsep kerajaan. Media pastikan semua (legislatif, eksekutif dan kehakiman) berjalan dengan baik. Saya dan timbalan saya, Teo Nie Ching konsisten dalam bab ini. Kami akan teliti apa yang patut,” katanya.
Cadangan penubuhan Majlis Media Malaysia disuarakan peserta Wacana Hari Wartawan Nasional (Hawana) pada 2018 yang mewakili pelbagai pertubuhan media dari seluruh negara.


Malaysia enggan benarkan warga Israel sertai acara skuasy dunia di KL

Malaysia menolak untuk memberikan visa kepada pemain Israel yang mahu menyertai kejohanan skuasy utama bulan depan, kata badan pengurusan sukan negara, mencetuskan kecaman ramai di negara Yahudi tersebut.Tindakan tersebut adalah satu lagi keputusan tegas negara yang tidak mempunyai hubungan diplomatik dengan Israel bagi menghalang atlet dari negara itu masuk ke Malaysia.Kejohanan Skuasy Berpasukan Dunia bagi lelaki itu dijangka berlangsung di Kuala Lumpur dari 7 hingga 12 Disember dengan, dengan 26 regu bakal mengambil bahagian.Bagaimanapun, Persekutuan Skuasy Dunia (WSF) berkata ia “telah dimaklumkan, pihak berkuasa Malaysia masih belum memberikan visa bagi pasukan skuasy Israel”.“WSF komited dengan prinsip kejohanan dunia yang terbuka dan inklusif di mana semua negara anggota yang ingin mengambil bahagian dialu-alukan untuk berbuat demikian,” kata badan induk itu dalam satu kenyataan kepada AFP.WSF menambah ia sedang berhubung dengan badan skuasy Malaysia dan berharap “penyelesaian yang adil dan praktikal dapat dicapai”.Persatuan Skuasy Israel berkata ia merancang untuk membuat aduan berhubung perkara tersebut kepada Mahkamah Sukan di Switzerland jika WSF tidak dapat menyelesaikan isu tersebut.“Sungguh memalukan, mereka campur urusan sukan dengan politik,” kata pengerusi persatuan skuasy negara itu, Aviv Bushinsky kepada AFP.“Mereka yang menutup mata – semua negara yang mengambil bahagian dan biarkan sesuatu seperti itu berlaku – telah membenarkan perkauman dan diskriminasi berlaku dalam sukan.”Ketika dihubungi, Persatuan Skuasy Malaysia (PSM) enggan mengulas perkara itu.Kejohanan tersebut dipindahkan ke Malaysia dari New Zealand awal tahun ini, kerana sekatan perjalanan susulan pandemik Covid-19.Pada 2019, Malaysia telah dilucutkan hak untuk menjadi tuan rumah Kejohanan Renang Para Dunia kerana mengancam untuk menolak atlet Israel.Dan pada 2015, peluncur angin Israel terpaksa menarik diri daripada pertandingan di Pulau Langkawi selepas ditolak visa.Perjuangan Palestin mendapat sokongan meluas di Malaysia, di mana kira-kira 60% daripada penduduknya terdiri daripada etnik Melayu Islam, dan kemasukan ke negara itu menggunakan pasport Israel adalah dilarang.


Hajiji mampu terajui Sabah, kata Musa Aman

Ketua menteri Sabah yang baru, Hajiji Noor berkemampuan memimpin Sabah dan membawa kebangkitan ekonomi yang sangat diperlukan kepada rakyat dan pembangunan negeri pada masa hadapan, kata Musa Aman.Sambil mengucapkan tahniah atas pelantikan Hajiji, bekas ketua menteri Sabah itu berkata pengerusi Bersatu Sabah itu bukan sahaja seorang individu penyayang, tetapi juga pemimpin yang tegas dan mampu membuat keputusan tanpa rasa takut atau pilih kasih.“Saya sudah lama mengenali Hajiji, pernah berkhidmat sebagai menteri Kabinet (negeri) selama bertahun-tahun di bawah pentadbiran saya sebagai ketua menteri.“Beliau selalu memberikan komitmen penuh dan profesionalisme terhadap pekerjaannya pada masa itu,” katanya dalam kenyataan di Kota Kinabalu hari ini.Hajiji, 65, yang juga pengerusi Perikatan Nasional (PN) Sabah, mengangkat sumpah sebagai ketua menteri Sabah ke-16 di hadapan Yang Dipertua Juhar Mahiruddin di Istana Negeri di Kota Kinabalu pagi tadi.Pelantikannya dibuat selepas gabungan parti dalam Gabungan Rakyat Sabah (GRS) merangkumi PN, Barisan Nasional (BN) dan PBS memenangi majoriti mudah dengan 38 daripada 73 kerusi Dewan Undangan Negeri (DUN) pada Pilihan Raya Negeri Sabtu lepas.


Zuraida selar Teresa Kok kerana menghina peniaga kecil

Menteri Perumahan dan Kerajaan Tempatan Zuraida Kamaruddin hari ini menyelar Teresa Kok berhubung komennya terhadap tindakan kerajaan melonggarkan undang-undang terhadap peniaga kecil, mengatakan komen ahli Parlimen Seputeh itu sebagai “tidak berfaedah dan semberono.”Dalam satu kenyataannya, Zuraida yang juga ahli Parlimen Ampang mengatakan langkah kerajaan mewujudkan zon bebas untuk peniaga kecil di Wilayah Persekutuan bertujuan supaya mereka dapat menjalankan aktiviti ekonomi selepas terkesan akibat pandemik Covid-19.“Agak mengecewakan mendengar beliau menyindir kesan daripada cadangan zon bebas itu akan menyebabkan gerai-gerai dibangunkan di Jalan Parlimen,” katanya.“Mata pencarian peniaga kecil bukanlah bahan gelak.”Kok minggu lalu mempersoalkan langkah Annuar Musa membenarkan penduduk Kuala Lumpur, Putrajaya dan Labuan membuka gerai dan perniagaan kecil di mana-mana kawasan bersesuaian bagi tempoh enam bulan bermula 15 November, mengatakan menteri Wilayah Persekutuan itu ingin menjadikan kota metropolitan itu seperti Parlimen Ketereh.“Saya agak hairan dengan kenyataan dibuat oleh menteri ini kerana beliau seolah-olah nak jadikan Wilayah Persekutuan ini kawasan Parlimen Ketereh di Kelantan yang mana semua orang boleh buka stor, buka meja jual apa apa-apapun di mana-mana tempat,” kata Kok pada Khamis.“Agak mengecewakan mendengar beliau menyindir kesan daripada cadangan zon bebas itu akan menyebabkan gerai-gerai dibangunkan di Jalan Parlimen,” katanya.Zuraida berkata, kenyataan Kok itu juga menghina kerajaan Kelantan, peniaga kecil dan penjawat awam di peringkat kerajaan tempatan dan negeri.“Bercanggah dengan dakwaannya, cadangan untuk membenarkan peniaga kecil membuka gerai masih perlu mengikuti syarat berpatutan ditetapkan pihak berkuasa,” katanya.“Dalam waktu terdesak seperti ini, rakyat seharusnya diutamakan berbanding politik. Teresa Kok dan golongan sepertinya perlu ingat peniaga kecil tidak mempunyai gaji tetap daripada kerajaan seperti ahli-ahli Parlimen.”


Gunung Semeru Indonesia meletus, hampir 2,000 penduduk dipindahkan

Gunung berapi Semeru di Lumajang, Jawa Timur meletus pada Ahad dengan kepulan abu panas meluap sehingga 1,500 meter, menurut agensi vulkanologi Indonesia.
Aliran abu panas bergerak sehingga 13km ke tenggara, menyelubungi kawasan berpenduduk di bawah zon letusan dan menyekat cahaya matahari.
Pihak Berkuasa Pengurusan Bencana Negara memindahkan hampir 1,979 penduduk yang tinggal di kampung berdekatan di daerah Lumanjang dan Malang ke 11 pusat perlindungan sementara.
Tiada kerosakan atau kemalangan jiwa dilaporkan setakat ini.
Menurut Pusat Vulkanologi dan Mitigasi Bahaya Geologi gunung berapi itu meletus sebanyak 13 kali antara 2.46 pagi dan 12 tengah hari waktu tempatan pada Ahad.
Agensi itu menaikkan status amaran gunung berapi kepada tahap IV.
Penduduk dinasihatkan berada 17km dari puncak dan harus mengetahui akan bahaya potensi aliran lava dan awan panas sehingga 19km.
Gunung Semeru adalah antara gunung berapi paling aktif di Indonesia dan puncak tertinggi di Pulau Jawa dengan ketinggian 3,676 meter.
Kali terakhir gunung itu meletus pada Disember 2021, mengorbankan 69 orang manakala 104 lagi cedera.


Parti baru Peter Anthony bakal pecah belahkan rakyat Sabah, kata Shafie

Presiden Warisan Mohd Shafie Apdal hari ini menyatakan kekesalan dengan keputusan Ahli Dewan Undangan Negeri (Adun) Melalap Peter Anthony yang mahu menubuhkan parti baru, mengatakan ia bakal memecah-belahkan perpaduan rakyat Sabah.Shafie berkata tindakan Anthony meninggalkan Warisan adalah sesuatu tidak mengejutkan malah sudah dijangka berikutan kes mahkamah yang dihadapinya.“Saya bersimpati kerana beliau sudah beberapa kali menyatakan hasratnya berikutan kes mahkamah yang dihadapinya.“Keputusan Peter untuk menubuhkan sebuah lagi parti pelbagai kaum yang bekerjasama dengan Gabungan Rakyat Sabah (GRS) hanya akan memecah-belahkan lagi rakyat Sabah dan masyarakat di pedalaman,” katanya dalam satu kenyataan hari ini.Semalam, Anthony yang merupakan naib presiden Warisan mengumumkan beliau keluar dari parti dan mahu menubuhkan parti pelbagai kaum berpangkalan di Sabah.Katanya, parti baru itu juga ditubuhkan demi memperjuangkan hak serta nasib rakyat Sabah selepas melihat Warisan jauh tersasar daripada perjuangannya apabila ia melebarkan sayap parti ke semenanjung.Menurut bekas menteri pembangunan infrastruktur Sabah itu, rakyat Sabah memerlukan satu parti yang benar-benar memperjuangkan hak warganya.Pengumuman keluar Warisan itu dibuat kira-kira dua minggu selepas Mahkamah Sesyen Kuala Lumpur mengarahkannya membela diri terhadap pertuduhan menggunakan dokumen palsu berhubung kontrak kerja penyelenggaraan dan perkhidmatan Sistem Mekanikal dan Elektrikal (M&E) di Universiti Malaysia Sabah (UMS), tujuh tahun lalu.Anthony juga menolak dakwaan kononnya tindakannya keluar parti adalah disebabkan kes mahkamah yang dihadapinya ketika ini.Dalam pada itu, Shafie menyifatkan hasrat Anthony menubuhkan parti baru tempatan pelbagai kaum itu bercanggah dengan tindakannya yang turut menyertai kerajaan negeri yang terdiri daripada gabungan parti tempatan dan semenanjung.“Dalam sidang media, Peter berkata sesebuah negeri patut ditadbir oleh parti politik setempat menurut negeri masing-masing.“Bagaimanapun ini bercanggah dengan tindakannya untuk menyertai GRS yang terdiri daripada parti nasional dan parti tempatan.“Alasan untuk keluar parti kerana Warisan tersasar dari perjuangan asal hanya kerana melebarkan sayap ke Semenanjung, adalah tidak benar,” kata Shafie.Selain Anthony, Adun Limbahau Juil Nuatim turut meninggalkan Warisan.Pada Pilihan Raya Negeri (PRN) Sabah tahun lalu, Anthony mempertahankan kerusi DUN Melalap setelah memperoleh 5,694 undi bagi menewaskan calon Barisan Nasional (BN) Jamawi Jaafar yang memperoleh hanya 3,526 undi.Beliau memenangi kerusi Melalap itu menggunakan tiket Warisan dan memperolehi majoriti 1,719 undi dalam saingan enam penjuru.Berhubung kesnya di mahkamah, pembelaan diri diarahkan mahkamah terhadap beliau ditetapkan pada 3 hingga 7 Januari 2022.Beliau didakwa mengikut Seksyen 468 Kanun Keseksaan yang memperuntukkan hukuman penjara hingga tujuh tahun dan denda, jika sabit kesalahan.


Jatuh dan berjaya, bangun semula gara-gara pandemik Covid-19

Mohd Saddam Irrban antara usahawan yang terkesan akibat daripada pandemik Covid-19 dalam dunia perniagaan.Sebelum wabak Covid-19 menular, Saddam merupakan usahawan yang berjaya dalam agensi pelancongan, antara industri terpaksa ditutup daripada beroperasi selepas satu dunia melarang sebarang aktiviti pelancongan sebagai usaha menyekat penularan wabak itu.Apabila perniagaannya terpaksa dihentikan, Saddam tidak menunggu lama dan mula memikirkan jalan terbaik untuk mendapat pendapatan melalui perniagaan dalam talian yang dilihat menjadi pilihan utama pengguna untuk membeli-belah ketika ini.Tetapi memandangkan perniagaan dalam talian wujud seperti cendawan tumbuh selepas hujan membuatkan usahawan berusia 29 tahun ini cuba menjawab persoalan orang ramai perniagaan jenis apakah yang mampu menjadi pilihan di saat semua orang hidup dalam ketakutan akibat Covid-19?Memandangkan sentuhan fizikal merupakan sesuatu yang ditakuti ketika ini, Saddam berjaya menggunakan kesempatan itu bagi mendapatkan perhatian orang ramai mengenai perniagaan yang dijalankannya.Berdasarkan pemerhatiannya, orang ramai berdepan dengan kesukaran untuk membeli bahan makanan keperluan harian ditambah dengan langkah penjagaan dan peraturan yang ketat seperti memakai topeng, daftar sebelum masuk ke sesuatu kedai, semak bacaan suhu dan menggunakan “hand sanitizer”.Prosedur operasi standard (SOP) yang ditetapkan di seluruh dunia menyebabkan orang ramai terpaksa beratur panjang semata-mata hanya untuk beli ayam dan ikan atau buah-buahan dan sayur-sayuran dan bukannya membeli iPhone dengan tawaran diskaun yang berbaloi.“Selepas perintah kawalan pergerakan diumumkan pada Mac, kami menjadi buntu,” kata Saddam kepada MalaysiaNow baru-baru ini.Beliau mengambil masa hampir sebulan untuk memikirkan perniagaan alternatif dengan menggunakan kakitangannya yang sama.Dengan bermodalkan RM50,000, Saddam memulakan perkhidmatan Ommafoody: membeli barangan runcit untuk pengguna.“Kami berurusan sendiri dengan penjual ikan dan ayam untuk menjadi pembekal kami.“Kemudian kami akan keluar beli bahan makanan mengikut senarai seperti yang diminta oleh pelanggan.”Tetapi perkhidmatan Saddam bukan sekadar penghantaran malah ia juga merangkumi proses membersihkan ayam dan ikan, sebelum bungkus semula dengan menggunakan mesin kedap udara sebelum dihantar kepada pelanggan.“Selepas perintah kawalan pergerakan diumumkan pada Mac, kami menjadi buntu,” kata Saddam kepada MalaysiaNow baru-baru ini.Kelebihan yang dimilikinya ketika menguruskan agensi pelancongan, Saddam mempunyai ramai staf perempuan manakala staf lelaki pula ditugaskan untuk mengambil stok makanan basah dan melakukan kerja-kerja berat.Ciri tambahan inilah yang membezakan perkhidmatannya dengan pesaing yang lain.Pengusaha Omma Foody Mohd Saddam Irrban.Namun, disebabkan kelainan inilah membuatkan syarikat Saddam hanya boleh mengambil tempahan yang terhad iaitu tidak lebih daripada 60 tempahan sehari.Untuk setiap pesanan, syarikatnya memperoleh sekitar RM20 dan dalam sebulan Ommafoody boleh mengaut keuntungan sekitar RM40,000.Bagaimanapun risiko makanan mudah rosak ditambah pula dengan harga pasaran yang sering berubah menjadi cabaran terbesar yang terpaksa ditanggungnya dalam perniagaan makanan segar ini.“Kami tidak dapat menyimpan barang-barang seperti sayur-sayuran dan buah-buahan terlalu lama. Ia perlu segera dihantar.”Masalah lain yang dihadapinya apabila harga pasaran yang sering berubah membuatkan Ommafoody tidak dapat menetapkan harga.“Kami tidak menyimpan stok, dan penetapan harga di luar kawalan kami. Oleh itu, kami harus sentiasa berunding dengan pembekal bagi mendapatkan harga yang terbaik. ”Saddam menawarkan “jaminan wang dikembalikan” sekiranya pelanggan tidak berpuas hati dengan barang atau perkhidmatan yang disediakannya.


Tiada keperluan tergesa-gesa, Zuraida persoal desakan Dewan Rakyat bersidang awal

Menteri Perumahan dan Kerajaan Tempatan Zuraida Kamaruddin hari ini mempersoalkan gesaan mengadakan sidang Dewan Rakyat lebih cepat daripada September depan, ketika pelbagai dakwaan daripada pembangkang Perdana Menteri Muhyiddin Yassin tidak lagi memiliki sokongan majoriti di Dewan Rakyat.Dalam sebuah kenyataan, beliau berkata tiada keperluan menggesa sidang lebih awal daripada tarikh yang ditetapkan pada 7 September depan kerana ia kurang daripada sebulan lagi.“Kami dinasihatkan untuk mengikut Perlembagaan Persekutuan dan kami mengikuti nasihat itu,” katanya.Beliau turut berkata tiada calon alternatif perdana menteri yang jelas diumumkan daripada pihak pembangkang walaupun berkali-kali menegaskan Muhyiddin sudah kehilangan majoriti dalam Parlimen.“Ia menunjukkan perbalahan dalaman, pertikaian dan perpecahan dalam pihak pembangkang sendiri,” katanya.Zuraida berkata Ketua Pengarah Kesihatan Dr Noor Hisham Abdullah mengarahkan Parlimen dikuarantin selama dua minggu selepas 30 Julai lalu susulan pengesanan kes Covid-19 di kawasan tersebut.Beliau turut berkata Parlimen juga menerima berita kematian pegawai menteri persekutuan yang dipercayai akibat Covid-19 selepas dijangkiti di Parlimen.“Kami menggesa semua pihak memberi ruang kepada kerajaan untuk melaksanakan tanggungjawabnya yang telah dimandatkan – iaitu berkhidmat kepada rakyat, melawan wabak Covid-19 dan kembali memulihkan ekonomi” katanya.“Kami mengalu-alukan sebarang cadangan dan idea yang membina. Bukannya serangan bersifat partisan dan cemuhan yang tidak berkesudahan, yang tidak membantu rakyat.”Gesaan Zuraida itu adalah juga selari dengan gesaan Sultan Johor Sultan Ibrahim Sultan Iskandar yang berkata sekarang bukannya waktu untuk ahli politik berebut kuasa.“Sekarang adalah masa untuk berebut-rebut membantu rakyat, bukannya masa untuk berebut kuasa dan kedudukan,” katanya.


Jualan Mega Ehsan Rahmah tawar penjimatan 30% barangan keperluan asas

Program Jualan Mega Ehsan Rahmah (JER) yang merupakan kerjasama pertama antara Kementerian Perdagangan Dalam Negeri dan Kos Sara Hidup (KPDN) dan kerajaan negeri Selangor, menawarkan penjimatan harga barangan asas serendah 30 peratus berbanding harga pasaran.
Menteri Perdagangan Dalam Negeri dan Kos Sara Hidup Salahuddin Ayub berkata JER menumpukan penjualan tujuh jenis barangan keperluan asas seperti ayam segar, beras, telur ayam, minyak masak, ikan, gula pasir dan daging sejuk beku.
“Bagi rakyat Selangor, JER adalah sinergi kepada dua program peringkat KPDN dan juga Jualan Ehsan kerajaan negeri Selangor.
“Sinergi ini rakyat mendapat keuntungan, beri satu berita baik kepada rakyat barangan asas keperluan ini boleh dibeli dengan penjimatan sehingga 30 peratus dan ini sangat membantu isi rumah memerlukan,” katanya kepada pemberita selepas melancarkan Program JER di Dewan Serbaguna Ampang Jaya hari ini.
Pada program tersebut, ayam akan dijual dengan harga RM10 seekor (1.6 kilogram (kg) hingga 2 kg); ikan RM6 (900 gram (g)); daging RM10 (900g); telur ayam RM10 sepapan; beras RM10 (5kg); minyak masak RM25 (5kg) dan gula RM2.50 (1kg).
Program JER itu adalah hasil penjenamaan semula Program Jualan Rahmah dan Jualan Ehsan Rakyat dengan inisiatif berkenaan dapat mengurangkan kos pelaksanaan, meningkatkan impak dan memberi manfaat kepada lebih ramai golongan kurang berkemampuan di Selangor.
Turut hadir, Menteri Besar Selangor Amirudin Shari.
Seorang suri rumah, Maryam Hassan, 61, berterima kasih kepada kerajaan kerana program berkenaan merupakan inisiatif yang baik bagi membantu golongan B40 di Selangor.
“Macam Program sebelum ini (Jualan Ehsan Rakyat dan Jualan Rahmah) makcik selalu turun sebab dapat beli barang dengan harga murah, boleh jimat. Telur RM10 sahaja, beras pun murah. Makcik harap dapat dikekalkan program begini,” katanya.
Sementara itu, seorang kontraktor Jimhaidi Arif, 53, berkata program itu dapat menjimatkan perbelanjaan isi rumahnya sehingga lebih kurang 30 peratus.
“Mungkin boleh pelbagaikan lagi barang keperluan, tambah sayur-sayuran dan barangan basah lain juga supaya dapat menjimatkan lagi perbelanjaan kita,” katanya.


Peluru berpandu BUK didakwa jatuhkan MH17 dijejak mahkamah Belanda

Tertuduh terlibat menembak jatuh pesawat MH17 di timur Ukraine pada 2014 memindahkan platform pelancar peluru berpandu BUK ke Rusia.Hakim-hakim di mahkamah Belanda kini dalam proses mendengar dan meneliti sistem yang digunakan pelancar peluru berpandu darat yang telah memusnahkan Boeing 777 pada 17 Julai 2014, meragut 298 nyawa penunggang pesawat tersebut termasuk 196 warga Belanda.Para penyiasat berkata platform peluru berpandu itu digunakan berhampiran bandar Pervomayski yang dikendalikan pemisah Ukraine.Beberapa komunikasi yang dipintas menunjukkan strategi pertahanan telah didraf selepas pesawat itu ditembak jatuh mengikut dakwaan yang mengatakan ia telah ditembak pewasat tempur Ukraine, yang kemudian dijatuhkan oleh peluru berpandu Rusia.Warga Rusia Oleg Pulatov, Igor Girkin, Sergei Dubinsky, dan Leonid Kharchenko dari Ukraine didakwa melakukan pembunuhan itu selepas pesawat penumpang itu ditembak jatuh ketika melakukan penerbangan rutin dari Amsterdam ke Kuala Lumpur.Peluru berpandu itu dipercayai berasal dari Briged Peluru Berpandu Anti-Pesawat ke-53 tentera Rusia yang berpangkalan di Kursk berdekatan sempadan Ukraine.Pulatov, satu-satunya defendan yang diwakili peguam dalam perbicaraan itu memberitahu peguamnya bahawa rujukan-rujukan kepada sistem “BUK” dalam pintasan perbualan adalah bagi menipu pasukan musuh.Hakim pada Isnin berkata bahawa mahkamah akan meneliti bukti-bukti sepanjang minggu ini melibatkan tiga persoalan utama: apakah Boeing 777 ditembak jatuh oleh peluru berpandu buatan Rusia; lokasi peluru berpandu itu dilancarkan, dan peranan keempat-empat suspek dalam nahas tersebut.Pendakwa raya dan peguam bela diberi peluang untuk membentangkan kes mereka dalam perbicaraan yang akan berlangsung sehingga 9 Julai depan.Saudara-mara mangsa pula akan diberikan peluang berucap di mahkamah pada September depan.


Khairy cabar Zahid: Mari lihat siapa ada nombor

Khairy Jamaluddin Abu Bakar menyelar Ahmad Zahid Hamidi, selepas terbocornya surat presiden Umno itu kepada Istana Negara bagi menyokong Presiden PKR Anwar Ibrahim untuk menjadi perdana menteri.Khairy yang juga bekas ketua Pemuda Umno yang mencabar Zahid sebagai presiden dalam pemilihan parti lepas berkata, ahli Parlimen Bagan Datuk itu tidak mewakili dirinya dalam usaha memberikan sokongan “kukuh dan meyakinkan” kepada Anwar.“Saya tidak menyokong Anwar Ibrahim untuk menjadi PM,” tulis menteri sains, teknologi dan inovasi itu di media sosial Instagram miliknya hari ini.“Jika surat itu benar, saya ingin tegaskan presiden (parti) saya tidak bercakap bagi pihak saya.”Semalam MalaysiaNow mendedahkan mengenai sepucuk surat yang ditulis Zahid dan bekas perdana menteri Najib Razak kepada Yang di-Pertuan Agong Sultan Abdullah Sultan Ahmad Shah sebelum Anwar ke Istana Negara.Dalam surat yang bertarikh 11 Oktober itu ditujukan kepada Agong, kedua-dua pemimpin “terpalit rasuah” dan “sejumlah ahli Parlimen Umno” mengatakan menyokong Anwar dalam usaha mengambil alih Putrajaya.Khairy turut menggesa ahli-ahli Parlimen Umno menjelaskan kedudukan mereka selepas pendedahan surat tersebut.“Mari kita lihat siapa sebenarnya yang mempunyai nombor,” kata Khairy kepada Zahid.Awal minggu ini, Anwar mendapat perkenan selama 25 minit mengadap Sultan Abdullah di mana presiden PKR itu menyerahkan “dokumen sahih” bagi membuktikan beliau mempunyai sokongan majoriti.Beberapa jam selepas pertemuan mengadap itu, Istana Negara mengeluarkan kenyataan bahawa pemimpin PKR itu gagal mengemukakan senarai nama ahli Parlimen yang didakwa dimilikinya untuk menumbangkan kerajaan Perikatan Nasional (PN) pimpinan Muhyiddin Yassin.“Mari kita lihat siapa sebenarnya yang mempunyai nombor,” kata Khairy kepada Zahid.Awal hari ini, MalaysiaNow juga mendedahkan secara berasingan bekas menteri pendidikan Maszlee Malik sebagai ahli Parlimen “tunggal” yang menandatangani akuan berkanun (SD) untuk menyokong Anwar.Pendedahan ini dijangka akan mengeruhkan lagi hubungannya dengan Presiden Pejuang Dr Mahathir Mohamad selepas Maszlee disingkirkan daripada Kabinet Pakatan Harapan (PH).


Kerajaan muktamad dasar, rang undang-undang nyahjenayah cubaan bunuh diri

Kerajaan sedang memuktamadkan ketetapan dasar dan beberapa rang undang-undang dalam usaha menyahjenayah kesalahan percubaan membunuh diri.
Timbalan Menteri di Jabatan Perdana Menteri (Undang-undang dan Reformasi Institusi) Ramkarpal Singh berkata perkara ini susulan kajian dijalankan oleh Jabatan Peguam Negara berkaitan kesalahan percubaan membunuh diri di bawah Seksyen 309 Kanun Keseksaan dan cadangan pemansuhannya.
Beliau berkata kajian itu telah meneliti pendekatan yang diambil di beberapa negara bagi menilai justifikasi dan implikasi pelaksanaannya dari segi perundangan.
"Sejak Disember 2022, saya telah mempengerusikan 10 sesi libat urus dan pihak berkepentingan termasuk agensi-agensi kerajaan, Ahli-ahli Parlimen, Ahli Dewan Undangan Negeri dan Kementerian Dalam Negeri di Singapura bagi meneliti dan menyelesaikan kesemua perkara perundangan yang berbangkit dalam usaha ini.
"Sebagai langkah seterusnya, satu Memorandum Jemaah Menteri berkenaan usaha ini akan dikemukakan kepada Jemaah Menteri dalam masa terdekat untuk kelulusan dan kesemua rang undang-undang berkenaan akan dibentang di Parlimen untuk perbahasan dan kelulusan," katanya pada sesi soal jawab di Dewan Rakyat hari ini.
Beliau berkata demikian bagi menjawab soalan Dr Kelvin Yii Lee Wuen (PH-Bandar Kuching) mengenai perkembangan pengumuman kerajaan untuk meminda Seksyen 309 Kanun Keseksaan untuk menyahjenayah percubaan membunuh diri bagi menangani isu peningkatan cubaan bunuh diri.
Ramkarpal berkata pihaknya menjangkakan rang undang-undang itu akan dibentang dalam persidangan kali ini.
Beliau berkata isu cubaan membunuh diri ini perlu dikendalikan sebagai isu kesihatan awam dan bukannya sebagai satu kesalahan jenayah memandangkan kajian menunjukkan individu yang mengalami kemurungan mempunyai risiko 20 kali ganda tingkah laku bunuh diri dan mengalami kematian akibat bunuh diri.
"Pendekatan ini juga adalah selaras dengan kedudukan antarabangsa iaitu menurut Pengelasan Penyakit Antarabangsa (ICD) dan Pertubuhan Kesihatan Sedunia (WHO), percubaan bunuh diri diklasifikasikan sebagai satu penyakit dan dikodkan sebagai ICD 11 - MB23.R.
"Percubaan bunuh diri iaitu seperti keterangannya adalah satu episod tingkah laku mencederakan diri yang dilakukan dengan niat yang penuh kesedaran untuk mengakhiri nyawa individu itu sendiri," katanya.
Ramkarpal berkata individu yang cuba membunuh diri perlu dibawa ke hospital bagi mendapatkan penilaian lanjut dan diberi rawatan sewajarnya dan tidak seharusnya disabit dengan jenayah kerana mereka berada dalam keadaan mental yang tidak stabil.


9.6% populasi kanak-kanak terima dos pertama vaksin

Sebanyak 341,960 atau 9.6% populasi kanak-kanak berusia lima hingga 11 tahun di Malaysia telah menerima dos pertama vaksin Covid-19 melalui Program Imunisasi Covid-19 Kebangsaan Kanak-Kanak (PICKids) setakat semalam.Berdasarkan data menerusi laman web CovidNow, sejumlah 13,728,147 atau 58.3% populasi dewasa di dalam negara pula telah menerima dos penggalak Covid-19, seramai 22,941,779 individu atau 97.5% lengkap vaksinasi, manakala 23,218,655 atau 98.7% telah menerima sekurang-kurangnya satu dos.Bagi remaja berusia 12 hingga 17 tahun, sejumlah 2,797,767 individu atau 89.9% daripada kumpulan itu telah melengkapkan vaksinasi mereka, manakala 2,880,352 atau 92.6% menerima sekurang-kurangnya satu dos vaksin.Semalam, sebanyak 173,669 dos vaksin diberikan meliputi dos pertama sebanyak 54,398 termasuk 51,556 untuk kanak-kanak berusia lima hingga 11 tahun, 1,544 dos kedua dan 117,727 dos penggalak menjadikan jumlah kumulatif dos vaksin diberikan di bawah PICK meningkat kepada 65,702,191 dos.Sementara itu, menurut portal GitHub KKM, sebanyak 39 kes kematian akibat Covid-19 direkodkan semalam dengan Selangor melaporkan 16 kes, Sabah (14 kes) manakala Kelantan, Pahang serta Perak (masing-masing dua kes) dan masing-masing satu kes di Kuala Lumpur, Melaka dan Kedah.


Jumlah kes aktif melepasi angka 50,000, 12 lagi kematian direkodkan

Sebanyak 3,847 kes baru Covid-19 dikesan hari ini, menjadikan angka keseluruhan penularan dalam negara berjumlah 238,721, kata Ketua Pengarah Kesihatan Dr Noor Hisham Abdullah.Katanya, sebanyak 1,692 pesakit pulih dan dibenarkan pulang, menjadikan jumlah keseluruhan angka sembuh 186,970 kes.“Selangor kekal mencatatkan kes harian tertinggi iaitu sebanyak 1,481 kes diikuti Johor (585), Kuala Lumpur (402), Melaka (329) dan Sabah (233),” katanya dalam satu kenyataan.Katanya, kes aktif dengan kebolehjangkitan pula berjumlah 50,894.“Daripada jumlah itu 305 pesakit di tempatkan di Unit Rawatan Rapi termasuk 139 memerlukan bantuan alat pernafasan,” katanya.Noor Hisham memaklumkan terdapat 12 lagi kematian, menjadikan jumlah mangsa yang maut meningkat kepada 857 orang.


Indonesia bebaskan Umar Patek, pembuat bom letupan Bali

Indonesia membebaskan pembuat bom Umar Patek dengan parol, kata Kementerian Undang-Undang Indonesia pada Rabu.
Patek merupakan bekas anggota Jemaah Islamiyah yang dikaitkan dengan Al Qaeda.
Beliau dipenjarakan selama 20 tahun pada 2012 selepas didapati bersalah membuat bom yang digunakan untuk meletupkan dua kelab malam di Bali yang membunuh 202 orang termasuk 88 warga Australia.
Selepas dibebaskan pada Rabu, Patek dikehendaki menyertai "program mentor" sehingga April 2030, menurut kenyataan kementerian itu.
Sekiranya terdapat pelanggaran dalam tempoh itu, parolnya akan dibatalkan, tambah kementerian.
Pada Ogos, kerajaan Indonesia berkata Patek layak mendapat parol selepas hukumannya dikurangkan, keputusan yang mencetuskan kecaman daripada keluarga mangsa.
Perdana Menteri Australia Anthony Albanese turut mengkritik pengumuman tersebut, mengatakan beliau bercadang untuk membangkitkan isu tersebut dengan Indonesia.
Patek, yang disabitkan bersalah atas peranannya dalam pengeboman gereja pada 2000, telah diberikan pengurangan hukuman sebagai sebahagian daripada pengampunan yang biasa diberikan kepada banduan bagi menandakan hari kemerdekaan Indonesia pada 17 Ogos.


Lebih 500,000 kanak-kanak daftar vaksinasi Covid-19

Seramai 517,107 kanak-kanak berumur lima hingga 11 tahun di negara ini telah didaftarkan oleh ibu bapa mereka untuk menerima vaksin Pfizer Covid-19 setakat semalam, (Selasa, 1 Februari), kata Menteri Kesihatan Khairy Jamaluddin.Khairy menerusi akaun Twitternya berkata angka itu merangkumi kira-kira 15% daripada jumlah keseluruhan kohort 3.6 juta kanak-kanak.“Permulaan yang baik dan @KKMPutrajaya (kementerian kesihatan) akan terus menyampaikan maklumat mengenai faedah mendapatkan suntikan vaksinasi,” katanya.Khairy berkata beliau berharap hampir separuh daripada kanak-kanak di Malaysia akan mendapatkan suntikan vaksin menjelang akhir bulan ini.CITF-C (Pasukan Petugas Khas Imunisasi Covid-19 untuk Kanak-kanak) di bawah pengawasan timbalannya Dr Noor Azmi Ghazali akan bekerja keras bersama-sama kementerian pendidikan, katanya.Beliau berkata pautan bagi tempahan Program Imunisasi Covid-19 untuk Kanak-kanak (PICKids) telah dimuat naik berdasarkan tarikh pendaftaran, dan ibu bapa yang tidak menerima pautan akan mendapatkannya tidak lama lagi.Khairy turut memuat naik info grafik mengenai pendaftaran PICKids yang menunjukkan Selangor mempunyai jumlah pendaftaran tertinggi setakat semalam dengan 131,500 kanak-kanak mendaftar, manakala Labuan mencatatkan pendaftaran terendah dengan 900 kanak-kanak.Beliau dalam twit semula memaklumkan di twit vaksin Covid-19 bahawa pautan bagi tempahan janji temu vaksin untuk kanak-kanak berumur lima hingga 11 tahun kini dikeluarkan secara berperingkat menerusi aplikasi MySejahtera untuk ibu bapa atau penjaga di Lembah Klang yang telah mendaftarkan anak mereka di aplikasi tersebut.Dilaporkan sebelum ini bahawa pelancaran dos vaksin untuk kanak-kanak berumur lima hingga 11 tahun akan bermula esok (3 Feb) di hospital dan pusat vaksin bersepadu, di Lembah Klang.Sejumlah 4 juta kanak-kanak berumur bawah 12 tahun di Malaysia layak menerima vaksin itu.


Menghampiri 6 PRN, persefahaman di peringkat akar umbi Umno, DAP masih kabur

Pimpinan Umno dan DAP menggunakan sebaik mungkin peluang untuk menjernihkan hubungan antara satu sama lain sejak pembentukan kerajaan campuran yang diketuai Perdana Menteri Anwar Ibrahim pada tahun lepas.
Terbaru, Ahli Majlis Kerja Tertinggi (MKT) Umno Ahmad Maslan menyeru ahli dan pengundi partinya di enam negeri yang bakal menyaksikan Pilihan Raya Negeri (PRN) mengundi calon DAP di kawasan masing-masing.
“Perkahwinan” antara Umno yang menjadi tunjang Barisan Nasional (BN) dengan musuh politik tradisinya, DAP kini memasuki tempoh enam bulan.
Bagaimanapun, apa yang diucap pucuk pimpinan tidak semestinya bergema di peringkat akar umbi kedua-dua parti.
Pemerhati politik Azizi Safar berkata, sehingga kini persahabatan dengan DAP belum diterjemahkan di peringkat akar umbi.
"Belum ada program-program penerangan secara khusus kepada akar umbi Umno menjelaskan mengapa Umno perlu bersahabat dengan DAP, menyokong calon-calon DAP pada PRN," katanya kepada MalaysiaNow yang juga bekas setiausaha eksekutif BN Pulau Pinang.
Enam negeri bakal membubarkan Dewan Undangan Negeri (DUN) masing-masing pada pertengahan tahun ini.
Negeri yang terlibat ialah Kelantan, Kedah, Pulau Pinang, Terengganu, Negeri Sembilan dan Selangor.
Sebelum ini semasa Perhimpunan Agung Umno, Mohamad Hasan berkata, parti itu memilih bekerjasama dengan DAP kerana parti itu dilihat tidak bermuka-muka dan berpura-pura, dalam satu sindiran kepada PAS.
Kenyataan Ahmad turut dibidas oleh seorang pemimpin Umno Johor yang menyatakan beliau tidak boleh memaksa ahli mengundi calon DAP.
Presiden Umno Ahmad Zahid Hamidi pula dalam satu kenyataan lain mengakui sukar untuk memujuk ahli menerima DAP, walaupun tidak mustahil.
Gabungan parti kerajaan campuran baru-baru ini mengadakan konvensyen di Pusat Dagangan Dunia Putra (PWTC) bagi mengukuhkan hubungan antara satu sama lain selain membuktikan kekukuhan kerajaan.
Kerajaan campuran sekarang terdiri daripada Pakatan Harapan (PH), BN, Gabungan Parti Sarawak (GPS), Gabungan Rakyat Sabah (GRS) serta beberapa parti kecil lain.
Azizi berkata, respons akar umbi terhadap gesaan Ahmad juga masih dingin.
“Ramai juga tidak setuju menyokong DAP," katanya.
Pemimpin Umno dan DAP juga tidak terlepas daripada bertikam lidah antara satu sama lain terutama berhubung isu pengampunan kepada bekas perdana menteri, Najib Razak.
Dalam satu kenyataan, Setiausaha Publisiti Kebangsaan DAP Teo Nie Ching turut meminta ahli parti itu mengundi calon Umno yang di kawasan mereka.
Masih belum jelas bagaimana akar umbi kedua-dua parti itu akan bekerjasama antara satu sama lain semasa tempoh berkempen kelak.
Namun menurut Azizi, jika perkara itu gagal diatasi, ia bakal mendatangkan implikasi bruuk kepada Umno.
"Jika ahli-ahli Umno tidak menyokong calon-calon DAP pada PRN nanti, ia bukan satu masalah besar yang boleh menyebabkan calon-calon DAP kalah bertanding dalam pilihan raya," katanya merujuk kepada sokongan pengundi bukan Melayu kepada DAP.
"Sebaliknya pula jika pendukung-pendukung DAP tidak mahu mengundi atau menyokong calon-calon Umno di kerusi majoriti Melayu, calon-calon Umno boleh kalah."
Azizi berkata, penyokong DAP boleh menjadi faktor penentu kemenangan Umno dalam keadaan pengundi Melayu berpecah kepada dua blok.
Pada Pilihan Raya Umum ke-15 (PRU15), pengundi Melayu memberikan undi mereka kepada Perikatan Nasional (PN) yang menerima peratusan undi terbanyak daripada masyarakat itu, diikuti BN dan PH.


Shahril Hamdan setuju penyelewengan kluster mahkamah?

Saya terbaca laporan berita komentar sahabat saya, Ketua Penerangan Umno Shahril Hamdan yang disiarkan Malaysiakini bertarikh 7 Mei 2022 dengan mempersoalkan “Kenapa Muhyiddin hanya bersuara lepas hilang kuasa?”Tampaknya Shahril cuba mengelirukan khalayak mengenai hakikat bahawa Muhyiddin Yassin telah pun bersuara sewaktu masih memegang kedudukan sebagai perdana menteri dalam tahun 2021.Malah disahkan sendiri oleh Muhyiddin mengenai tindak-tanduk Ahmad Zahid Hamidi ketika kemuncak percaturan politik dan perlawanan kuasa dalam misi menggulingkan pentadbiran kerajaan Perikatan Nasional (PN).Demi agenda menyelamatkan diri dan beberapa individu utama dari Umno diterajui Zahid, Muhyiddin mengakui beliau diminta campur tangan dalam kes rasuah dan pecah amanah tersabit presiden Umno tersebut.Bagaimanapun, secara jelas Muhyiddin tidak sedikit pun mahu terlibat dengan desakan Umno itu dan hal ini turut disahkan Dr Mahathir MohamadMelalui kenyataan Shahril yang kelihatannya seperti memejamkan mata, memekakkan telinga dan bisu dari berkata benar ini, beliau seakan bersetuju seseorang perdana menteri itu menodai sistem kehakiman dengan campur tangan dalam urusan mahkamah!?Adakah ini yang dimaksudkan Shahril?Ini kerana, jika dinilai secara telus kronologi permainan kuasa Umno untuk kepentingan diri individu tertentu, dapat disorot bagaimana liciknya percaturan Umno setelah tidak mendapat layanan dari Dr Mahathir, maka mereka mengintai peluang untuk memberi sokongan politik kepada Muhyiddin melalui akuan bersumpah (SD) setelah keputusan buntu dengan Yang di-Pertuan Agong meminta menamakan calon PM baru selain Mahathir dan Anwar Ibrahim sewaktu pra kewujudan kerajaan PN.Ia adalah sama seperti apa yang dinyatakan Mahathir baru-baru ini.Namun Umno tidak menyangka bahawa Muhyiddin juga akan bersikap keras seperti  Mahathir, iaitu tidak sedikit pun melayan kerenah dan desakan kluster mahkamah.Umno menantikan keputusan pertama kes SRC sehinggalah Najib didapati bersalah pada 28 Julai 2020,Ekoran keputusan itu, Umno mula mencaturkan bidak mereka untuk menarik sokongan daripada menyertai PN tidak sampai 48 Jam iaitu pada 30 Julai 2020.Manusia belum baligh pun faham “signal” ini.Sejak dari itu, misi “guling Muhyiddin’ demi selamatkan diri kluster mahkamah dipercayai giat dilancarkan. Rakyat tak buta!Amat mengecewakan apabila seorang pemimpin muda yang tampak punya kaliber dan kepimpinan, namun tidak mampu “mandiri” dibandingkan mentornya, Khairy Jamaluddin dalam sedikit usaha menyatakan kebenaran sebegitu dalam usaha melakukan perubahan.Anak muda pasti akan lebih teruja dan mampu beri sokongan penuh sekiranya dari dalam parti sendiri jelas banyak penentangan ke atas kebobrokan tokoh rasuah Umno dan bukan hanya sekadar omongan kosong.Justeru, saya ingin bertanyakan kepada sahabat saya Shahril, yang beriya-iya mempertahankan presidennya.Adakah Shahril membenarkan segala salah laku yang disabitkan?Jika mahu berlaku jujur dalam perjuangan memartabatkan maruah bangsa dan negara dan kononnya membawa politik “substance” dan begitu sayangkan Umno, Shahril seharusnya bangkit mendepani cabaran sepertimana Muhyiddin yang berani bersuara saat berada pada jawatan kedua tertinggi setidaknya berusaha melawan kepincangan dan kerosakan yang dibawa pimpinan Umno biarpun sehingga dibuang dari Umno semata-mata hanya kerana berkata benar.Adakah ini Shahril yang sebenarnya?Mohd Ashraf Mustaqim Badrul Munir adalah ketua penerangan Armada Bersatu* Tulisan ini adalah pandangan peribadi penulis yang tidak semestinya mencerminkan pendirian MalaysiaNow.


Kes harian turun ke paras 3,100, 6 lagi terkorban

3,118 kes baru Covid-19 direkodkan semalam menjadikan jumlah keseluruhan sebanyak 4,771,512 kes.
Sebanyak 3,363 pesakit turut dilaporkan sembuh, menjadikan jumlah keseluruhan kes sembuh sebanyak 4,699,584.
Ketika ini, 35,737 kes aktif direkodkan, dengan 34,294 atau 96% daripadanya sedang menjalani kuarantin kendiri.
Dalam pada itu, 23 (0.1%) kes kini berada di pusat kuarantin sementara 1,345 (3.8%) dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 75 kes dan 45 daripadanya memerlukan bantuan alat pernafasan.
Kadar penggunaan kemudahan ICU di seluruh negara kini sebanyak 62.9% dengan kes Covid-19 merangkumi 20.1%.
Enam lagi kematian dilaporkan termasuk tiga kes kematian sebelum tiba di hospital menjadikan kes keseluruhan sebanyak 36,191 orang.


Kes harian kekal di paras 2,300 jangkitan, 9 lagi terkorban

2,328 kes baru Covid-19 direkodkan semalam menjadikan jumlah keseluruhan sebanyak 4,787,308 kes.
Sebanyak 2,618 pesakit turut dilaporkan sembuh, menjadikan jumlah keseluruhan kes sembuh sebanyak 4,719,910.
Ketika ini, 31,164 kes aktif direkodkan, dengan 29,761 atau 95.5% daripadanya sedang menjalani kuarantin kendiri.
Dalam pada itu, 19 (0.1%)  kes kini berada di pusat kuarantin sementara 1,305 (4.2%) dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 79 kes dan 44 daripadanya memerlukan bantuan alat pernafasan.
Kadar penggunaan kemudahan ICU di seluruh negara kini sebanyak 63.9%, dengan kes Covid-19 merangkumi 21.2%.
Sembilan lagi kematian dilaporkan termasuk tiga kes kematian sebelum tiba di hospital menjadikan kes keseluruhan sebanyak 36,234 orang.


Program MyLesen diperluas kepada pemandu bas, kata Loke

Kementerian Pengangkutan (MOT) berhasrat memperluaskan lagi pelaksanaan Program MyLesen membabitkan lesen perkhidmatan kenderaan awam (PSV) kelas E bagi bas dalam usaha memastikan industri perkhidmatan bas lebih berdaya saing dan selamat.
Menteri Pengangkutan Anthony Loke berkata ini kerana terdapat kekurangan bilangan pemandu bas di negara ini berdasarkan maklumat daripada pengusaha industri perkhidmatan bas.
"Kita memang kekurangan pemandu bas, sama ada pemandu bas henti-henti atau bas ekspres...saya difahamkan oleh pengusaha industri bas memang sukar untuk mendapat pemandu bas, bukan sahaja sukar untuk rekrut tetapi juga untuk kekalkan.
"(Melalui Program MyLesen) kami mahu lahirkan pemandu yang baik, berhemah supaya memastikan industri perkhidmatan bas juga dapat berdaya saing dan selamat, itu yang penting...kami jangka program untuk bas ini akan dilaksanakan pada tahun ini juga,” katanya.
Beliau berkata demikian pada sidang media selepas melancarkan Program MyLesen B2 bagi motosikal peringkat kebangsaan di Sungai Petani hari ini yang turut dihadiri Menteri Dalam Negeri Saifuddin Nasution Ismail.
Program MyLesen B2 dilancarkan bagi membantu golongan B40 mendapatkan lesen memandu Kelas B2 dan ia merupakan satu daripada inisiatif di bawah Belanjawan Madani 2023 yang dilaksanakan MOT menerusi Jabatan Pengangkutan Jalan (JPJ).
Anthony berkata calon yang layak untuk menjadi pemandu bas akan terpilih mengikuti kelas di institut memandu dan menduduki ujian menerusi program seumpama itu dengan semua kos akan ditanggung kerajaan sekali gus dapat melahirkan pemandu bas terlatih yang mencukupi.
Beliau juga tidak menafikan yang ramai pemandu bas negara ini berhijrah untuk bekerja sebagai pemandu bas di negara jiran seperti Singapura kerana pendapatan yang lebih tinggi di negara itu.
“Ini juga punca kita kekurangan pemandu bas...dan sebab itu kami berhasrat melaksanakan satu program untuk melatih dan melesenkan pemandu bas,” katanya.
Dalam pada itu, beliau berkata sebanyak RM2.7 juta diperuntukkan dalam Program MyLesen B2 dan seramai 9,000 calon terdiri daripada golongan B40 dijangka menerima manfaat menerusi program berkenaan.
"Ia merangkumi kos ujian dan latihan dengan kos RM300 bagi setiap calon...hari ini seramai 306 calon yang akan mengikuti program bagi kumpulan pertama ini dan ia akan diteruskan ke seluruh negara.
"Kami juga bersedia untuk bekerjasama dengan agensi lain antaranya Kementerian Kemajuan Desa dan Wilayah (KKDW) untuk memperluas lagi program ini tetapi peruntukan itu perlu datang daripada agensi masing-masing," katanya.


Lebih 85% dewasa lengkap divaksinasi ketika jumlah suntikan vaksin lepasi 43 juta

Lebih 85.1% atau 19,945,616 populasi dewasa lengkap divaksinasi setakat semalam.Sementara 94% atau 23,178,045 individu dewasa telah menerima sekurang-kurangnya satu dos suntikan vaksin termasuk dos tunggal vaksin CanSino.Bagi populasi keseluruhan, 61.1% telah menerima vaksin lengkap sementara 71% telah menerima sekurang-kurangnya satu dos suntikan vaksin.Sejumlah 329,722 dos telah diberikan semalam, menjadikan keseluruhan suntikan vaksin di bawah Program Imunisasi Covid-19 Kebangsaan (PICK) sebanyak 42,699,197.


Mahkamah benarkan Najib ke Singapura sehari selepas PRN Melaka

Mahkamah Tunggi Kuala Lumpur hari ini membenarkan permohonan bekas perdana menteri, Najib Razak untuk meminda tarikh pelepasan sementara pasportnya, yang membolehkannya ke Singapura selepas Pilihan Raya Negeri (PRN) Melaka pada 20 November.Najib pada mulanya memohon pasportnya dikembalikan dari 20 Oktober hingga 22 November untuk menemani anak perempuannya, Nooryana Najwa yang akan melahirkan anak keduanya.Bagaimanapun, beliau kemudian memohon tarikh pelepasan pasportnya dipinda kepada 25 Oktober dan 6 Disember, mengatakan perlu membantu jentera pilihan raya Umno untuk PRN Melaka. Menurut The Malaysian Insight, beliau kini akan berlepas ke Singapura sehari selepas PRN dan kembali pada 5 Disember depan. Laporan itu juga berkata kelulusan permohonannya diberikan oleh tiga hakim Mahkamah Tinggi secara berasingan.Najib disabitkan kesalahan Julai tahun lalu bagi tujuh pertuduhan pecah amanah, pengubahan wang dan salah guna kuasa melibatkan RM42 juta dana SRC International Sdn Bhd.Kes tersebut kini dalam proses rayuan di Mahkamah Rayuan.Beliau juga turut dibicarakan bagi pertuduhan menggunakan kedudukannya untuk mengarahkan pindaaan dilakukan terhadap laporan audit 1MDB sebelum ia dibentangkan kepada Jawatankuasa Kira-Kira Wang Negara (PAC) bagi mengelak tindakan diambil ke atas beliau.


1,315 kes baru Covid-19, 1,110 pulih, 4 lagi kematian dilaporkan

Sebanyak 1,315 kes jangkitan baru Covid-19 dikesan hari ini termasuk lima jangkitan import menjadikan angka keseluruhan penularan dalam negara berjumlah 63,176.Ketua Pengarah Kesihatan Dr Noor Hisham Abdullah dalam satu kenyataan berkata, seramai 1,110 pesakit dibenarkan pulang selepas pulih sepenuhnya, menjadikan jumlah keseluruhan mereka yang sembuh sebanyak 51,314 orang atau 81.2%.Noor Hisham berkata, kes aktif kini berjumlah 11,508 dan kesemua pesakit sedang menerima rawatan di hospital, 118 pesakit di tempatkan di Unit Rawatan Rapi termasuk 43 memerlukan bantuan alat pernafasan.“Dukacita dimaklumkan terdapat empat kematian dilaporkan hari ini menjadikan jumlah mangsa yang maut meningkat kepada 354 orang,” katanya.


Kes harian turun bawah 2,400 jangkitan, 9 lagi terkorban

2,464 kes baru Covid-19 direkodkan semalam menjadikan jumlah keseluruhan sebanyak 4,757,752 kes.
Sebanyak 4,427 pesakit turut dilaporkan sembuh, menjadikan jumlah keseluruhan kes sembuh sebanyak 4,682,689.
Ketika ini, 38,918 kes aktif direkodkan, dengan 37,408 atau 96.1% daripadanya sedang menjalani kuarantin kendiri.
Dalam pada itu, 32 (0.1%) kes kini berada di pusat kuarantin sementara 1,409 (3.6%) dimasukkan ke hospital.
Kes yang memerlukan rawatan di unit rawatan rapi (ICU) adalah sebanyak 69 kes dan 33 daripadanya memerlukan bantuan alat pernafasan.
Kadar penggunaan kemudahan ICU di seluruh negara kini sebanyak 60.8% dengan kes Covid-19 merangkumi 18.5%.
Sembilan lagi kematian dilaporkan  menjadikan kes keseluruhan sebanyak 36,145 orang.


Laman sesawang terganggu selepas ratusan ribu cuba tempah vaksinasi AstraZeneca

Laman sesawang Program Imunisasi Covid-19 Kebangsaan (PICK) hari ini terganggu selepas tempahan vaksinasi AstraZeneca dibuka kepada awam di beberapa buah negeri.Janji temu yang ditawarkan bagi program sukarela vaksinasi AstraZeneca itu dibuka untuk warga Selangor, Sarawak, Johor, Kuala Lumpur dan Pulau Pinang dilaporkan sudah penuh kurang dari dua jam selepas pendaftaran yang dimulakan pada tengahari tadi menyaksikan 1.2 juta orang berjaya mendapatkan tempahan janji temu.Bagaimanapun, ramai daripada pemohon membawa isu kegagalan laman sesawang itu berfungsi ke media sosial bagi melepaskan ketidakpuasan hati dan kekecewaan akibat tidak dapat menempah slot vaksinasi walaupun setelah berulang kali mencuba.Sebilangan daripada mereka turut mempersoalkan bajet RM70 juta untuk membina aplikasi MySejahtera dan lawan sesawang vaksin tersebut kerana gagal menguruskan permohonan jutaan pemohon yang mahu menempah slot vaksinasi.Selepas sejam pendaftaran dibuka, hanya 300,000 orang sahaja yang berjaya mendapat slot vaksinasi di laman sesawang rasmi PICK selain platform sosial medianya menasihatkan orang ramai “cuba lagi sebentar nanti”.“Lebih daripada 300,000 tempahan janji temu vaksin AstraZeneca pusingan kedua telah dibuat.“Kami maklum masih ada yang tidak boleh berbuat demikian,” kata akaun Twitter Jawatankuasa Khas Jaminan Akses Bekalan Vaksin Covid-19 (JKJAV).Permohonan untuk vaksinasi yang dibuka hari ini adalah pusingan kedua slot vaksinasi AstraZeneca kepada awam dengan kaedah “siapa cepat, dia dapat”.Vaksin itu diputuskan untuk diberi kepada orang ramai dengan pilihan sukarela selepas ribuan orang membatalkan janji temu vaksinasi melalui MySejahtera ekoran kebimbangan mengenai kesan sampingannya yang dilaporkan telah menyebabkan gumpalan darah di mana sebilangannya telah menyebabkan kematian.Pusingan pertama yang bermula 5 Mei lalu mendapat respons baik daripada orang ramai selepas 268,000 slot vaksinasi ditempah dalam masa tiga jam ia dibuka untuk dimohon.


Kes harian lepasi 6,300 jangkitan

Malaysia merekodkan kes baru sebanyak 6,323 kes menjadikan kes keseluruhan Covid-19 meningkat sebanyak 2,528,821 kes.5,337 pesakit juga direkodkan sembuh, menjadikan jumlah keseluruhan pesakit sembuh sebanyak 2,435,459.Dalam pada itu, kes yang memerlukan rawatan di unit rawatan rapi (ICU) adalah sebanyak 538 kes di mana 503 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 274 kes di mana 191 adalah kes Covid-19.Dari 6,323 kes harian yang dilaporkan pada hari ini, 97 kes (1.5%) adalah daripada Kategori Tiga, Empat, dan Lima, dan 6,226 kes (98.5%) lagi adalah terdiri daripada Kategori Satu dan Dua.


MoU pengambilan pekerja Indonesia, pembiayaan subsidi jadi tumpuan Dewan Rakyat

Isu memorandum persefahaman (MoU) antara Malaysia dan Indonesia berhubung pengambilan pekerja republik itu serta kaedah kerajaan membiayai jumlah keseluruhan subsidi dijangka menjadi tumpuan pada persidangan Dewan Rakyat hari ini.
Menurut aturan urusan mesyuarat dalam laman rasmi Parlimen, soalan berhubung isu MoU itu diajukan Anthony Loke (PH-Seremban) pada sesi Waktu Pertanyaan Menteri yang mahu menteri sumber manusia menjelaskan faktor yang menyebabkan Indonesia membekukan penghantaran pekerjanya ke Malaysia.
Turut tersenarai, soalan Wong Hon Wai (PH-Bukit Bendera) kepada menteri kewangan berkaitan kaedah kerajaan membiayai jumlah keseluruhan subsidi yang dijangka akan mencecah RM80 bilion bagi tahun ini dan bentuk pembaharuan dasar subsidi yang sedang dirancang.
Pada sesi soal jawab pula, Ahmad Maslan (BN-Pontian) meminta menteri pengangkutan menyatakan status projek Laluan Rel Pantai Timur (ECRL), kereta api berkelajuan tinggi (HSR), Lebuhraya Pan Borneo, transit aliran massa (MRT), dan lebuh raya baharu bagi mengurangkan kesesakan terutama ketika cuti panjang dan perayaan.
Selain itu, isu jenayah komersial akan diajukan Zakaria Mohd Edris (Bersatu-Libaran) yang meminta menteri dalam negeri menyatakan pendekatan kerajaan dalam membanteras jenayah yang membabitkan penipuan dalam talian.
Turut dijangka menjadi tumpuan adalah sesi pembentangan untuk bacaan kali pertama bagi Rang Undang-undang Mahkamah Kehakiman (Pindaan) 2022, diikuti Rang Undang-undang Kanun Tatacara Jenayah (Pindaan) 2022, Rang Undang-undang Pencetakan Teks Al-Qur’an (Pindaan) 2022 dan Rang Undang-undang Keselamatan Sosial Suri Rumah 2022.
Selesai sesi tersebut, persidangan akan diteruskan dengan menyambung perbahasan Rang Undang-undang Kehadiran Wajib Pesalah-Pesalah (Pindaan) 2021.
Persidangan Dewan Rakyat kali ini berlangsung selama 12 hari hingga 4 Ogos.


Guan Eng akui kelemahan PH, ucap tahniah kepada BN

Setiausaha Agung DAP Lim Guan Eng mengucapkan tahniah kepada Barisan Nasional (BN) atas kemenangan parti itu dalam Pilihan Raya Negeri (PRN) Melaka dan mengakui terdapat kelemahan dari segi jentera pilihan raya Pakatan Harapan (PH).Beliau berkata tiada kempen secara bersemuka merupakan antara faktor yang menjejaskan kempen dan kelemahan pada jentera pilihan raya PH dan harus diperbetulkan terutamanya dari segi kempen media sosial.“Kami perlu pertingkatkan dan perkasakan kempen media sosial. Sebenarnya (bergantung kepada) media sosial (sahaja) tidak boleh menang pilihan raya. Kami perlu bersemuka dan berinteraksi dengan pengundi. Ada ceramah dalam talian, tetapi ia terbatas.“Sungguhpun kami kecewa, tapi kami tidak harus putus asa dan terus berjuang kerana perjuangan politik bukan hanya seketika tetapi adalah satu perjuangan yang berpanjangan,” katanya kepada wartawan di luar Mahkamah Tinggi hari ini.Lim menghadiri kes saman fitnah beliau terhadap bekas pengerusi Barisan Nasional Pulau Pinang Teng Chang Yeow berhubung artikel mengenai Pulau Jerejak.Keputusan PRN itu menyaksikan BN di bawah gabungan Umno, MCA dan MIC memperoleh 21 dari 28 kerusi DUN yang dipertandingkan manakala PH memenangi lima kerusi dan Perikatan Nasional (PN) dua kerusi.Pada PRN Melaka kali ini, prosedur operasi standard (SOP) yang ketat tidak membenarkan calon untuk berkempen secara bersemuka dengan pengundi di kawasan masing-masing.


Solat Jumaat tak boleh melebihi 50 orang, kata menteri

Solat Jumaat dan solat fardu di masjid dan surau dengan jumlah jemaah terhad dibenarkan di Kuala Lumpur dan Putrajaya sepanjang tempoh perintah kawalan pergerakan bersyarat (PKPB).Menteri di Jabatan Perdana Menteri (Hal Ehwal Agama) Zulkifli Mohamad Al-Bakri berkata manakala di Selangor ia bergantung kepada pertimbangan pihak berkuasa agama di negeri tersebut.Beliau berkata keputusan itu diambil pada Mesyuarat Majlis Keselamatan Negara (MKN) yang dipengerusikan oleh Perdana Menteri Muhyiddin Yassin hari ini.“Bagi solat Jumaat di masjid dan surau di Wilayah Persekutuan Kuala Lumpur dan Putrajaya, jumlah jemaah ditetapkan tidak melebihi 50 orang tertakluk kepada keluasan dewan solat dengan penjarakan satu meter antara jemaah.“Bagi solat fardu tidak melebihi 20 jemaah tertakluk kepada keluasan dewan solat masjid dan surau dengan penjarakan satu meter antara jemaah,” katanya dalam satu kenyataan hari ini.Zulkifli berkata jemaah akan ditentukan oleh Jawatankuasa Kariah Masjid dan Surau Jumaat masing-masing melalui jemputan atau kaedah terbaik yang diputuskan bersesuaian di bawah kariah masing-masing.Beliau juga berharap Jabatan Agama Islam Wilayah Persekutuan (JAWI) dapat memastikan semua prosedur operasi standard (SOP) dapat dipatuhi sebaiknya oleh jemaah demi kemaslahatan bersama.Terdahulu, kerajaan mengenakan PKPB semula di Selangor, Wilayah Persekutuan Kuala Lumpur dan Putrajaya yang masuk hari kedua hari ini sehingga 27 Oktober bagi mengekang penularan pandemik Covid-19.Justeru, masjid dan rumah ibadat bukan Islam lain di tiga negeri itu sebelum ini adalah ditutup.


Sekatan dan larangan penceramah di masjid, TV pasca PRU15 cetus persoalan

Timbul persoalan mengenai beberapa siri pendakwah dilarang muncul di televisyen dan berceramah di masjid sejak pembentukan kerajaan dengan yang terbaru penyingkiran pengerusi masjid di Pulau Pinang yang dipilih melalui proses undian majoriti.
Sebelum ini, penceramah terkenal Mohd Ridhuan Tee Abdullah disekat menjadi panel dalam program Forum Perdana Ehwal Islam terbitan Radio Televisyen Malaysia (RTM).
Malah, siaran program bual bicara Islam itu pada 14 Disember lalu turut dibatalkan kerana penampilannya sebagai panel tetamu.
Ridhuan merupakan antara salah seorang panel penceramah tetap dalam program tersebut sejak disiarkan pada awal tahun 2000.
Sementara itu di Pahang, seorang ahli Dewan Undangan Negeri (Adun) dilarang berceramah di sebuah masjid di Jengka yang menjadi tempatnya aktif bersyarah sejak tiga tahun lalu.
Majlis agama negeri itu menyekat Adun Chenor Mujibur Rahman Ishak membuat kuliah agama meskipun beliau menegaskan tidak pernah menyentuh unsur politik dalam ceramah.
Di Pulau Pinang pula, pihak pengurusan sebuah masjid yang baru berusia dua tahun sejak penubuhannya meluahkan kekecewaan dengan mendakwa Majlis Agama Islam Pulau Pinang (MAIPP) melanggar peraturan dan ketetapan yang dilaksanakan melalui proses pemilihan ahli jawatankuasa (AJK) sesebuah masjid di negeri itu.
Ini ekoran isu tular yang berlaku di Masjid Bandar Tasek Mutiara, Simpang Empat yang menyaksikan peletakan jawatan keseluruhan 14 orang AJK masjid berkenaan.
Bercakap kepada MalaysiaNow, salah seorang ahli jawatankuasa tersebut memberitahu ianya berpunca apabila MAIPP tidak akur kepada keputusan pemilihan oleh jemaah dan kariah masjid pada Ogos lalu.
"Ustaz An Nur dipilih secara demokrasi sebagai pengerusi jawatankuasa.
"Tetapi individu yang dipilih untuk jawatan kedua dan ketiga diangkat sebagai pengerusi dan timbalan pengerusi tanpa alasan serta penjelasan daripada pihak MAIPP.
"Ini mengelirukan kariah kerana ramai yang mempersoal mengapa pemilihan Ustaz An Nur disingkirkan," katanya kepada MalaysiaNow dengan syarat tidak dinamakan.
MalaysiaNow difahamkan peletakan jawatan kesemua AJK tersebut berkuatkuasa pada 1 Januari depan.
Pada Isnin, tular satu video bersurai 11 minit menunjukkan seorang lelaki membuat pengumuman tentang peletakan jawatannya sebagai AJK masjid diikuti dengan beberapa nama lain pada pengumuman yang sama.
Mengulas lanjut, AJK tersebut berkata Ustaz An Nur bertanding bagi jawatan pengerusi tanpa pencabar lain menjadikan undi yang diterimanya daripada jemaah masjid mencatatkan jumlah undi paling tertinggi.
"Sebenarnya ini proses yang panjang (pemilihan). Kami sebagai jawatankuasa ni cuba untuk mengikuti apa yang majlis agama tetapkan. Kita buat pendaftaran ahli kariah, dah banyak masa terbuang di situ.
"Upah orang untuk masukkan nama-nama kariah dalam database semata-mata untuk buat pemilihan ini. Tapi akhirnya, keputusan pemilihan ini tak diikuti."
Bercerita lebih lanjut, beliau memberitahu sejak pembukaan masjid tersebut pada tahun 2020, mereka menerima beberapa aduan yang disifatkan terlalu "melampau" kerana menyerang peribadi individu berbanding membuat aduan tentang keadaan fasiliti masjid.
"Ustaz An Nur ni sejarah latar belakangnya memang ahli PAS, tetapi perjalanan kuliah dan ceramahnya tiada langsung unsur politik.
"Masjid kami pun, masa buka puasa tahun lepas menjemput semua pemimpin-pemimpin parti politik di sini hadir. DAP, PAS dan Umno juga hadir," katanya sambil menambah alasan parti politik seharusnya tidak menjadi isu.
Katanya, sehingga kini kenyataan balas yang diberikan oleh Pengerusi MAIPP Ahmad Zakiyuddin Abd Rahman masih tidak kukuh dan jelas.
Beliau yang juga timbalan ketua menteri Pulau Pinang hanya menghantar wakil daripada majlis agama tersebut untuk berbincang mengenai permasalahan itu dengan AJK masjid berkenaan.
"Sepanjang proses ini beliau hanya gunakan pejabat agama dan MAIPP pun langsung tak nak jumpa dengan kami.
"Keputusan untuk letak jawatan ini dibuat tanda solidariti pertamanya kepada ahli kariah yang memilih dan kedua kepada Ustaz An Nur yang dipilih."
Siri sekatan dan larangan terhadap penceramah ini turut mendapat perhatian ramai termasuk Pengerusi Perikatan Nasional (PN) Muhyididin Yassin yang berharap pihak berwajib tidak mengambil sebarang tindakan kepada golongan itu semata-mata kerana berlainan fahaman politik.
"Pihak berwajib yang mentadbir urusan agama Islam tidak seharusnya mengekang penyebaran dan pengajaran Islam berdasarkan pegangan Ahli Sunnah Wal Jemaah secara ketat sehingga menafikan orang Islam menimba ilmu di tempat perhimpunan orang Islam.
"Demikian juga pengurusan masjid yang dibuat dengan memilih AJK secara demokratik oleh ahli-ahli kariah tidak harus dipolitikkan dengan menafikan jemaah Islam menguruskan masjid mereka sendiri," katanya dalam satu kenyataan pada Isnin.
Menurut Muhyiddin , beliau menyedari ramai pihak yang berpengaruh termasuk pendakwah bebas dan selebriti terkenal memberikan sokongan secara terbuka kepada PN pada PRU15 lalu.
Bagaimanapun, katanya, terdapat juga beberapa pihak lain yang turut menyatakan sokongan terhadap Pakatan Harapan (PH) dan Barisan Nasional (BN).
"Ini adalah hak mereka dalam sebuah negara demokrasi.
"Selepas PRU selesai, seeloknya tiada sebarang tindakan diambil ke atas mana-mana pihak yang menyatakan sokongan terbuka kepada mana-mana parti politik.
“Barulah boleh dikatakan pilihan raya di negara kita dijalankan secara bebas, adil dan kompetitif."


Waris kepada 13,000 mangsa Covid-19 belum mohon bantuan Nadma

Agensi Pengurusan Bencana Negara (Nadma) menyeru waris-waris 13,000 mangsa kematian akibat pandemik untuk menuntut bantuan yang diperuntukkan di bawah Tabung Covid-19 kendalian agensi itu.Ketua Pengarah Nadma Aminuddin Hassim berkata, jumlah kematian akibat Covid-19 mencecah 17,000 orang namun hanya waris kepada 4,300 orang sahaja yang memohon bantuan pengurusan kematian.Menjelaskan mengenai situasi itu, katanya ada waris yang tidak membuat permohonan kerana mempunyai sumber-sumber lain yang boleh digunakan bagi membantu diri mereka.Tabung Covid-19 dilancarkan bekas perdana menteri, Muhyiddin Yassin pada 11 Mac tahun lalu sebagai inisiatif bantuan kewangan kepada mereka yang terkesan akibat pandemik.Dua jenis bantuan yang disediakan ialah bantuan khas RM100 kepada mereka yang bekerja atau berniaga, tetapi kehilangan pendapatan atau tidak menerima gaji sepanjang menjalani rawatan Covid-19 di hospital atau semasa kuarantin.Bantuan kedua ialah bantuan khas pengurusan kematian Covid-19 sebanyak RM5,000 (one-off) yang diberikan kepada waris si mati warga Malaysia.Katanya, bantuan yang lewat diluluskan membabitkan kes-kes kematian di luar fasiliti Kementerian Kesihatan, yang mana ia memerlukan proses pengesahan.Nadma selaku pemegang amanah tabung itu perlu memastikan wang bantuan diterima mereka yang benar-benar layak.Dalam pada itu, Aminuddin Hassim memaklumkan RM22,227,700 telah diperuntukkan kepada 16,722 pemohon bantuan khas RM100. Sebanyak RM16,175,000 diberikan kepada waris 3,235 mangsa Covid-19 yang terkorban di bawah bantuan pengurusan kematian.35,566 permohonan diterima agensi itu untuk bantuan khas RM100. Daripada jumlah itu, 11,450 didapati tidak layak atas alasan borang dihantar beberapa kali oleh individu sama yang tidak layak.“Ada juga kes yang mana individu menghantar borang semata-mata kerana ingin mencuba juga (walau tidak layak). Kita habiskan banyak masa memproses borang-borang yang tidak layak,” katanya.Aminuddin turut menggesa mereka yang mahu memohon agar memperkemaskan permohonan mereka bagi memudah dan mempercepatkan kelulusan.“Kita minta mereka hantar borang yang lengkap, jika tidak kita terpaksa tanya balik maklumat. Dahulu kita terima 60 hingga 70 borang sehari, Sekarang apabila kes harian Covid-19 mencecah 20,000, kita terima 300 permohonan bantuan sehari.”Nadma katanya akan bekerjasama dengan agensi-agensi berkaitan untuk kes-kes khas seperti kanak-kanak yang menjadi yatim piatu akibat wabak Covid-19, atau kanak-kanak yang menjalani kuarantin kendiri seorang diri tanpa pengawasan ibu bapa.“Kalau mereka (kanak-kanak) tiada waris kita guna wakil. Ada kes kita minta cikgu, ada kes kita minta penghulu wakilkan.“Kita pantau untuk pastikan bantuan ini benar-benar sampai,” katanya.


Kes harian menurun ke paras 5,500 jangkitan

5,522 kes baru Covid-19 direkodkan hari ini menjadikan jumlah keseluruhan sebanyak 2,855,930 kes.3,285 pesakit juga direkodkan sembuh, menjadikan jumlah keseluruhan pesakit sembuh sebanyak 2,773,948.Dalam pada itu, kes yang memerlukan rawatan di unit rawatan rapi (ICU) adalah sebanyak 127 kes di mana 102 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 70 kes di mana 48 adalah kes Covid-19.Dari 5,522 kes harian yang dilaporkan pada hari ini, 39 kes (0.7%) adalah daripada Kategori Tiga, Empat, dan Lima, dan 5,483 kes (99.3%) lagi adalah terdiri daripada Kategori Satu dan Dua.


Kekangan mendapatkan petugas pilihan raya antara sebab PRK Batu Sapi ditangguh

Kekangan untuk mendapatkan petugas pilihan raya merupakan satu daripada lima sebab kata Perdana Menteri Muhyiddin Yassin di sebalik keputusan mencadangkan kepada Yang di Pertuan Agong untuk mengisytiharkan darurat di Batu Sapi bagi menghalang pilihan raya kecil (PRK) diadakan di sana.Muhyiddin berkata, setakat 6 November 2020, Suruhanjaya Pilihan Raya (SPR) hanya berjaya melantik 143 orang petugas pilihan raya yang diperlukan bagi pelaksanaan PRK Batu Sapi yang dijadual diadakan pada 5 Disember ini.“Kebimbangan yang tinggi dalam kalangan petugas bahawa mereka sendiri berkemungkinan terkena jangkitan Covid-19 ketika bertugas,” kata Muhyiddin dalam satu perutusan khas bagi menjelaskan sebab pengisytiharan Darurat di kawasan Parlimen Batu Sapi.Sultan Abdullah Sultan Ahmad Shah hari ini menggunakan kuasanya berdasarkan Fasal (1) Perkara 150 Perlembagaan Persekutuan untuk mengisytiharkan darurat di Batu Sapi, yang secara langsung membatalkan PRK yang dijadualkan pada Disember ini.Kerusi Parlimen itu kosong selepas penyandangnya Liew Vui Keong dari Warisan meninggal dunia bulan lepas.Muhyiddin berkata faktor pertama di sebalik pengisytiharan darurat adalah ancaman terhadap kesihatan awam, selepas mendapati pematuhan prosedur operasi standard (SOP) yang amat lemah ketika Pilihan Raya Negeri (PRN) Sabah baru-baru ini.“Kebimbangan yang tinggi dalam kalangan petugas bahawa mereka sendiri berkemungkinan terkena jangkitan Covid-19 ketika bertugas,” kata Muhyiddin dalam satu perutusan khas bagi menjelaskan sebab pengisytiharan darurat di kawasan Parlimen Batu Sapi.Alasan lain termasuk kesukaran mengawal pergerakan rentas sempadan melibatkan pengawai SPR dan pengundi, kebimbangan mengenai risiko jangkitan Covid-19 dalam kalangan pengundi di Batu Sapi, terutamanya warga emas yang mewakili 22.3% undi, serta kesan ke atas kehidupan sosial dan ekonomi penduduk di Batu Sapi dan daerah Sandakan sekiranya penularan pandemik berlaku selepas PRK diadakan.“Ini tentu sekali akan menjejaskan usaha-usaha yang sedang dilakukan oleh para petugas barisan hadapan kita, yang sebahagian besarnya agak keletihan setelah sekian lama berhempas-pulas membendung wabak ini.“Kasihanilah mereka yang bertungkus-lumus bersengkang mata siang dan malam untuk melindungi nyawa kita,” kata perdana menteri.Beliau memberi jaminan kehidupan rakyat di Batu Sapi tidak akan terjejas dengan perisytiharan darurat ini.“Tidak ada perintah berkurung atau pemerintahan ala tentera di Batu Sapi,” katanya, sambil menambah pentadbiran kerajaan dan kegiatan diteruskan tertakluk kepada amalan norma baru dan peraturan serta SOP.“Saya bagi pihak kerajaan Perikatan Nasional ingin memberi jaminan bahawa apabila pandemik Covid-19 berakhir, PRK Batu Sapi akan diadakan dengan kadar segera tertakluk kepada peruntukan dalam Perlembagaan Persekutuan.“Apabila PRK diadakan kelak, para pengundi akan dapat melaksanakan hak demokrasi masing-masing dalam keadaan yang lebih selamat, aman dan tenteram,” tambahnya.


Najib sudah dapat RM114 juta, apakah wang itu dikembalikan kepada Umno?

Wang tunai sebanyak RM114 juta yang dirampas kerajaan di premis kediaman mewah Pavillion Residence di Kuala Lumpur pada 2018 sudah diserahkan semula kepada bekas perdana menteri Najib Razak, MalaysiaNow difahamkan.Difahamkan Suruhanjaya Pencegahan Rasuah Malaysia (SPRM) telah memulangkan semula wang tersebut pada 17 jun lalu, selepas sebulan Mahkamah Tinggi Kuala Lumpur menggugurkan permohonan pelucuthakan wang tunai sebanyak RM114 juta oleh kerajaan yang didakwa disalahgunakan daripada dana 1MDB.Najib berkata beliau menyimpan wang tunai RM114 juta tersebut untuk Umno.Pada Mei lalu, mahkamah mendapati pihak pendakwaan gagal membuktikan wang dirampas dari sebuah premis milik Obyu Holdings Sdn Bhd itu diperoleh daripada 1MDB.Antara lain, pendakwaan mendakwa wang tunai RM 114 juta tersebut adalah sebahagian daripada AS$971 juta (sekitar RM2.9 bilion) yang dikatakan diterima Najib dari 1MDB antara 2011 hingga 2013.Polis memuatkan pelbagai barangan yang disita termasuk wang tunai, barangan kemas, dan beg berjenama dalam siasatan pengubahan wang Najib Razak di sebuah kondominium mewah ke dalam trak di Kuala Lumpur pada 18 Mei 2018. Gambar: APSusulan keputusan mahkamah itu, pendakwaan memohon kepada mahkamah untuk memutuskan kepada siapa wang tunai tersebut perlu dipulangkan.Peguam Najib, Muhammad Shafee Abdullah bagaimanapun berkata ia adalah terpulang kepada kliennya untuk membahagikan wang tersebut antara dia dan Umno.Sumber dalaman Umno memberitahu MalaysiaNow Najib mungkin sudah memulangkan semula wang tersebut kepada parti, namun tidak dapat mengesahkannya.Wang tersebut dipulangkan kepada Najib hanya beberapa hari sebelum beliau gagal dalam percubaan untuk menangguhkan penyelesaian RM1.69 bilion tunggakan cukai kepada Lembaga Hasil Dalam Negeri (LHDN).Najib turut memfailkan permohonan untuk menggugurkan notis muflis terhadap beliau selepas gagal menyelesaikan tunggakan cukai, mengatakan ia adalah sebahagian konspirasi untuk merosakkan karier politiknya.Dalam serbuan susulan tumbangnya pentadbiran Barisan Nasional pada pilihan raya umum 2018, pihak berkuasa menyita beberapa barangan mewah termasuk barang kemas, jam tangan dan beg berjenama yang bernilai ratusan juta ringgit dipercayai berkait dengan skandal 1MDB.Pada Julai 2018, Mahkamah Tinggi menyabitkan kesalahan dan memutuskan hukuman 12 tahun penjara dan denda sebanyak RM210 juta bagi tujuh pertuduhan pecah amanah, pengubahan wang dan salah guna kuasa melibatkan RM42 juta dana 1MDB dan SRC International.Kes tersebut akan didengar di Mahkamah Rayuan bulan ini.


TNB adakan perbincangan, siasat gangguan elektrik pada 27 Julai lalu

Beberapa siri perbincangan dan mesyuarat telah diadakan berhubung siasatan kejadian gangguan bekalan elektrik di beberapa negeri di semenanjung pada 27 Julai lepas, kata Ketua Pegawai Rangkaian Pembahagian Tenaga Nasional Berhad (TNB) Wan Nazmy Wan Mahmood.
Beliau berkata mesyuarat tersebut melibatkan Suruhanjaya Tenaga (ST) sebagai badan bebas, pasukan daripada Kementerian Tenaga dan Sumber Asli dan TNB sendiri.
"Buat masa ini kita beri kerjasama penuh kepada pasukan siasatan supaya segala fakta dan maklumat berkaitan dapat dikongsikan,” katanya kepada pemberita pada Majlis Penyerahan Program Pemasangan Lampu Jalan Kampung (LJK) 2019/2020 di Semenanjung Malaysia di Putrajaya hari ini.
Pada 31 Julai, Menteri Tenaga dan Sumber Asli Takiyuddin Hassan dilaporkan berkata siasatan berhubung kejadian gangguan bekalan elektrik yang membabitkan kira-kira sejuta pengguna dijangka selesai dalam tempoh sebulan dari tarikh kejadian gangguan bekalan.
Takiyuddin berkata selain memastikan punca dan kesan gangguan, siasatan itu turut meneliti dan menentukan sama ada kejadian terbabit mematuhi Standard Prestasi Perkhidmatan (GSL) TNB atau sebaliknya, termasuk menentukan sama ada pelanggan terbabit layak diberikan rebat atau tidak.
Menurut TNB, gangguan bekalan elektrik dilaporkan berlaku di beberapa kawasan di semenanjung negara sejak 12.39 tengah hari pada 27 Julai dan antara kawasan yang terlibat ialah Petaling Jaya, Cheras, Bangi (Lembah Klang); Bayan Lepas dan Seberang Jaya (Pulau Pinang); Panchor (Johor) dan Bandar Indera Mahkota (Pahang).


Idrus Harus dilantik sebagai peguam negara bagi tempoh setahun lagi

Idrus Harun dilantik semula sebagai peguam negara untuk tempoh setahun berkuat kuasa 6 Mac 2022.Ketua Setiausaha Negara Mohd Zuki Ali dalam kenyataan hari ini berkata selaras dengan Fasal (1) Perkara 145 Perlembagaan Persekutuan, Yang di-Pertuan Agong Sultan Abdullah Sultan Ahmad Shah telah memperkenankan pelantikan semula Idrus, 67.Pada 6 Mac 2020 Idrus dilantik sebagai peguam negara bagi tempoh dua tahun menggantikan Tommy Thomas yang meletak jawatan pada 28 Februari 2020.Sebelum dilantik sebagai peguam negara, Idrus merupakan hakim Mahkamah Persekutuan.Beliau juga pernah berkhidmat sebagai timbalan pendakwa raya di Jabatan Peguam Negara, penasihat undang-undang di Suruhanjaya Pilihan Raya dan Suruhanjaya Pencegahan Rasuah Malaysia, peguam cara negara dan juga hakim Mahkamah Rayuan.


Kes varian Omicron lebih mudah merebak dikesan di Sarawak

Kes Covid-19 varian Omicron yang lebih mudah menular iaitu BA.2.12.1 dan BA.5 dikesan di Sarawak baru-baru ini.Pengarah Institut Kesihatan dan Perubatan Komuniti, Universiti Malaysia Sarawak (Unimas), Dr David Perera mendedahkan perkara demikian dalam laporannya kepada Pengerusi Jawatankuasa Pengurusan Bencana Negeri Sarawak (JPBNS) Amar Douglas Uggah Embas, hari ini.Beliau berkata sejumlah 1,229 sampel kes positif berjaya disusun bagi tempoh 1 Mac hingga 16 Jun lalu.“Kesemua dikesan sebagai kes varian membimbangkan (VOC). Sampel ini diambil daripada kes positif yang diperoleh di seluruh negeri,” katanya dalam kenyataan di Kuching.Perera berkata daripada sampel tersebut, BA.2 terus menjadi sub varian dominan Omicron Covid-19 dikesan.“Bagaimanapun, pada minggu terakhir Mei, kami mengesan kejadian pertama BA.2.12.1 yang mudah menular daripada kes di Kuching dan BA.5 di Sibu.“Seterusnya, satu kes tambahan BA.2.12.1 dan tiga kes BA.5 dikesan di Kuching pada minggu kedua dan ketiga bulan ini,”katanya.Beliau berkata Pertubuhan Kesihatan Sedunia (WHO) sebelum ini mengumumkan kedua-dua sub-varian ini paling mudah berjangkit dan kadar penularan yang pantas berbanding induk Omicron VOC.Susulan perkembangan terbaru itu, Perera menasihatkan orang ramai supaya peka dengan risiko peningkatan kadar jangkitan di negeri itu.Örang ramai dinasihatkan supaya mendapatkan suntikan dos penggalak jika belum berbuat demikian khusus bagi individu yang mempunyai komorbiditi dan mereka yang berusia 60 tahun ke atas,”katanya.


PAS akan jumpa pimpinan Umno bincang hala tuju kerjasama

PAS akan mengadakan pertemuan bersama pemimpin tertinggi Umno dalam masa terdekat bagi membincangkan hala tuju kerjasama menghadapi Pilihan Raya Umum Ke-15 (PRU15).
Timbalan Presiden PAS Tuan Ibrahim Tuan Man berkata kerjasama berkenaan membabitkan 27 kerusi Parlimen serta beberapa negeri seperti Selangor, Negeri Sembilan dan Pulau Pinang yang dilihat mempunyai potensi untuk dimenangi sekiranya ada permuakatan bersama Umno.
"Kalau tidak boleh semua (muafakat antara Umno-PAS) pun, mungkin tempat tertentu. Tidak mustahil,” katanya pada sidang media sempena Pelancaran Jentera PAS Selangor 2022, di Banting, Selangor malam tadi.
Bagaimanapun, beliau berkata sebarang perbincangan dengan parti di luar komponen Perikatan Nasional (PN) akan dilaporkan dalam Majlis Presiden PN bagi mencari jalan terbaik untuk permuafakatan politik.
Mengulas mengenai tiga syarat ditetapkan Umno kepada PAS untuk mereka kembali ke meja rundingan berhubung kerjasama bagi menghadapi PRU15, Tuan Ibrahim berkata kerangka muafakat itu perlu membincangkan titik persamaan.
Semalam, Presiden Umno Ahmad Zahid Hamidi dilapor berkata Umno akan kembali ke meja rundingan dengan PAS berhubung kerjasama dalam PRU15 jika parti itu memenuhi tiga syarat ditetapkan.
Sementara itu, Setiausaha Agung PAS Takiyuddin Hassan dalam kenyataan hari ini berkata parti itu menyambut baik kenyataan Ahmad Zahid yang menzahirkan keterbukaan memulihkan agenda penyatuan ummah berikutan pertemuan empat mata Presiden Umno dan PAS pada 17 September lepas.
“PAS mengulangi komitmen untuk bersama dalam segala usaha ke arah mencapai hasrat penyatuan ummah terutamanya dalam kalangan rakyat berbangsa Melayu dan beragama Islam berteraskan ayat 10 Surah al-Hujurat yang menekankan soal ‘perdamaian’ antara orang-orang Islam bertelagah dalam sesuatu urusan mereka,” katanya.
Takiyuddin berkata PAS tetap mengharapkan suatu jalinan penyatuan ummah yang sejati dapat direalisasikan antara parti-parti utama Melayu dan Islam di negara ini.
“PAS dengan ini mengambil sikap mengkaji secara mendalam keterbukaan Umno dalam hal ini dan akan membuat keputusan muktamad sebelum hujung minggu ini dengan mengambil kira aspek maslahah yang lebih besar serta mudhorat (risiko) paling ringan,” katanya.
Zahid juga dilapor berkata Umno tidak pernah memadamkan agenda penyatuan ummah, termasuk dalam kerjasama politik parti itu dengan PAS, yang menjadi asas kestabilan politik tanah air.
Sementara itu, di Ipoh, Mursyidul Am PAS Hashim Jasin berkata parti itu tidak berputus asa untuk menyatupadukan hubungan dengan Umno dan Bersatu dan kedua-dua parti itu perlu berusaha ke arah perpaduan dan menyelesaikan masalah berbangkit dengan berpegang pada matlamat agenda perpaduan ummah.